Renesansa - Blic Online\nFudbal i renesansa\nVeć smo pisali o tome kako je jedna fotografija sa NBA utakmice inspirisala korisnike društvenih medija da u njoj pronađu patos, stradanje i uzvišenost jedne renesansne ili barokne slike. Trend se nastavlja i više nego čudesnim prizorima sa utakmica ovogodišnjeg Svetskog prvenstva u fudbalu\nU oronuli Muzej grada Beograda stigla je raskoš sa italijanskih dvorova 15. i 16. veka. Izložba "Sjaj renesanse", postavka sačinjena od 30 autentičnih, skupocenih komada odeće koju su nosili plemići sa Apeninskog poluostrva, savremenici Mikelanđela, Rafalea, Da Vinčija, Ticijana i slavne porodice Mediči, jedinstvena je u svetu.\nNovootkriveni Leonardov crtež vredi 15 miliona evra, vlasnik kaže da ga novac NE ZANIMA\n"Izvanredan" crtež Leonarda da Vinčija procenjen na 15 miliona evra otkriven je javnosti u ponedeljak u Parizu. Kada je anonimni vlasnik saznao o autorstvu crteža, mirno je odgovorio: "Imam ja preča posla od novca".\nOni su vratili bradu u modu\nBrada je početkom 21. veka izgubila bitku kao simbol muškosti, ali od pre nekoliko meseci ovaj ukras muškog lica doživljava renesansu.\nDa Vinčijeve beležnice dostupne "onlajn"\nBritanska biblioteka u Londonu digitalizovala je beležnice Leonarda da Vinčija i postavila ih online, omogućivši svakome da slobodno istražuje i prelistava ovo svedočanstvo jednog univerzalnog uma.\nVeče španske barokne muzike u Narodnom muzeju\nŠpanska grupa “La Folia” nastupiće u petak 25. novembra u 20 sati u Atrijumu Narodnog muzeja, gde će izvesti najbolja dela španskih kompozitora iz perioda baroka i renesanse.\nBritanac oslikao kuću kao Sikstinsku kapelu\nBritanski dekorater u penziji Robert Berns (64) impresioniran knjigom o Vatikanu koju je kupio od uličnog prodavca, oslikao je unutrašnjost svoje kuće u Brajtonu muralima renesansnog stila koji podsećaju na Sikstinsku kapelu.\nFotomodeli 15. veka\nMuzej Bode u Berlinu i Metropoliten iz Njujorka udružili su snage u organizovanju velike izložbe posvećene italijanskom portretnom slikarstvu. Berlinski muzej je ugostio prvu fazu izložbe, do 20. novembra, a potom će kolekcija biti postavljena u Njujorku od 19. decembra 2011. do 18. marta 2012.


Potpisan ugovor o koncesiji za izgradnju i korištenje hidroelektrana “Foča” i “Paunci” – RTV BPK\nPotpisan ugovor o koncesiji za izgradnju i korištenje hidroelektrana “Foča” i “Paunci”\n19. Februara 2019.\tFoča\nĐokić je naglasio da je obaveza Elektroprivrede RS da formira koncesiono preduzeće koje će stupiti u ugovorni odnos sa Elektroprivredom Srbije. Petar Đokić, ministar energetike i rudarstva Republike Srpske, i Luka Petrović, v.d. generalnog direktora Elektroprivrede RS, potpisali su danas u Banjoj Luci ugovor o dodjeli koncesije za izgradnju i korištenje hidroelektrana “Foča” i “Paunci” na rijeci Drini u Foči, javlja Anadolu Agency (AA).\n“Nakon potpisivanja ugovora istaknuto je da je Republika Srbija dala značaj ovom energetskom projektu i iskazala interes da učestvuje u izgradnji ovih hidroelektrana, što je potvrđeno i na posljednjoj zajedničkoj sjednici Mješovitog energetskog komiteta Srbije i RS-a”, navodi se u saopštenju iz Ministarstva energetike i rudarstva.\nĐokić je naglasio da je obaveza Elektroprivrede RS da formira koncesiono preduzeće koje će stupiti u ugovorni odnos sa Elektroprivredom Srbije, sa ciljem izgradnje ovih energetskih objekata i dodao da će način realizacije projekta i dalji koraci biti usaglašeni na narednoj sjednici Vlada RS i Srbije.\nProcijenjena instalisana snaga hidroelektrane “Foča” je 44,15 megavata, a hidroelektrane “Paunci” 43,21 megavat. Ukupna procijenjena vrijednost ovih investicija iznosi oko 245 miliona uvra. Koncesija je dodijeljena na period od 50 godina, a hidroelektrane će biti izgrađene najkasnije u periodu od šest godina od dana potpisivanja ugovora.


Naredni sastanak Vučića i Tačija početkom septembra – RTV Panonija\nHomeVestiNaredni sastanak Vučića i Tačija početkom septembra\n21/07/2018 Redakcija RTV Panonija Vesti, ZZ 0\nPRIŠTINA – „Na poslednjem sastanku koji je vodila visoka predstavnica 18. jula, dvojica predsednika su razmotrila dosadašnji napredak i saglasila se da se ponovo sretnu na početku septembra“, kazala je Kocijančič, prenosi prištinska Gazeta ekspres. Kako se navodi, od početka leta Vučić i Tači su se već sastali dva puta.\nNaredni sastanak predsednika Srbije Aleksandra Vučića i kosovskog predsednika Hašima Tačija biće održan početkom septembra, izjavila je portparolka visoke predstavnice EU za spoljnu politiku i bezbednost Maja Kocijančić. „Na poslednjem sastanku koji je vodila visoka predstavnica 18. jula, dvojica predsednika su razmotrila dosadašnji napredak i saglasila se da se ponovo sretnu na početku septembra“, kazala je Kocijančić, prenosi prištinska Gazeta ekspres.\nOna je dodala da su se već na sastanku održanom 24. juna Vučić i Tači dogovorili da se rad na sporazumu o sveobuhvatnoj normalizaciji odnosa intenzivira.\n„Dijalog kome posreduje EU za cilj ima promociju dugoročne saradnje između dve strane, pomoć u napretku na njihovom EU putu kao i poboljšanje života ljudi. Dugoročno rešenje podrazumeva održivo realistično rešenje zasnovano na međunarodnom pravu“, poručila je Kocijančić.Ona je dodala da dve strane rade na definisanju zajedničkih pozicija za međusobni dogovor.Od početka leta Vučić i Tači su se već sastali dva puta.\nNovi Sad će uskoro imati 143 parkirališta u NS Bajk sistemu


Inflacija u eurozoni – Bankar.me\nTag Archives: Inflacija u eurozoni\nSeptember 2, 2020 EVROPA, MAKRO, SVE VIJESTI 0\nInflacija u eurozoni ušla je u negativnu teritoriju, dok je stopa nezaposlenosti i dalje u porastu, saopšteno je juče iz Evropske kancelarije za statistiku.\nEkonomija eurozone osjetno usporila u septembru\nSeptember 24, 2019 EVROPA, MAKRO, SVE VIJESTI 0\nEkonomija eurozone osjetno je usporila u septembru, zakočena naglim posustajanjem potražnje za robom i uslugama, pokazalo je u ponedjeljak istraživanje londonske kompanije za prikupljanje i obradu ekonomskih podataka Markit.\nJune 18, 2019 EVROPA, MAKRO, SVE VIJESTI 0\nU eurozoni, inflacija pada od prošle jeseni, a u martu je prosječni godišnji nivo bio 1,4 posto (desetina procenta manje nego u februaru), podaci su Eurostata.\nDecember 18, 2018 EVROPA, MAKRO, SVE VIJESTI 0\nGodišnja stopa inflacije u Evropskoj uniji je s 2,2 odsto u oktobru opala na 2,0 odsto u novembru ove godine. U istom razdoblju godinu dana ranije stopa inflacije iznosila je 1,8 odsto, objavio je u ponedjeljak Eurostat.\nInflacija u EU i eurozoni blago ubrzala u oktobru\nNovember 19, 2018 EVROPA, MAKRO, SVE VIJESTI 0\nGodišnja inflacija u Evropskoj uniji i eurozoni blago je ubrzala u oktobru, pokazuju u petak objavljeni podaci Eurostata. Na nivopu Evropske unije godišnja stopa inflacije mjerena indeksom potrošačkih cijena (HICP) iznosila je u oktobru 2,2 posto, utvrdili su u Eurostatu. Ujedno su blago snizili procjenu o inflaciji u septembru, na …\nSeptember 3, 2018 EVROPA, MAKRO, SVE VIJESTI 0\nInflacija u eurozoni blago je splasnula u avgustu 2018. godine na 2,0 odsto međugodišnje, prema fleš procjeni Eurostata, evropske statističke službe sa sjedištem u Luksemburgu.\nInflacija u eurozoni 2,1 odsto\nAugust 20, 2018 EVROPA, MAKRO, SVE VIJESTI 0\nEvropska centralna banka je napokon doživjela da vidi tu dugo iščekivanu inflaciju u zemljama eurozone od dva odsto, koliko je zacrtala godinama ranije.


GENERAL PONOŠ: Vučić je ponizio državu i vojsku- EVO ŠTA SE KRIJE... | Web-Tribune.com\nHome / AKTUELNO / GENERAL PONOŠ: Vučić je ponizio državu i vojsku- EVO ŠTA SE KRIJE…\nGENERAL PONOŠ: Vučić je ponizio državu i vojsku- EVO ŠTA SE KRIJE…\n16. septembra 2018.\tAKTUELNO Leave a comment\nPotpredsednik Narodne stranke Zdravko Ponoš izjavio je da je predsednik Srbije Aleksandar Vučić „napravio rijaliti“ od imenovanja u Vojsci Srbije dramatičnim sazivanjem sastanka sa vojnim vrhom i konferencijom za novinare,a da bi skrenuo pažnju sa činjenice da Kosovske bezbednosne snage prerastaju u kosovsku vojsku.\n„Od devet nepopunjenih ključnih mesta u vojsci, popunjena su četiri, a Vučić je to saopštio na dramatičan način, kao da brani Šabac. Mogao je da ta mesta popuni i ranije, umesto što je ih je dve godine držao upražnjenim i tako urušavao sistem“, rekao je Ponoš, prenosi Narodna stranka.\nPonoš, koji je i bivši načelnik Generalštaba Vojske Srbije, dodao je da je Vučić konačno uradio nešto što mu je posao, jer ima ustavna ovlašćenja za postavljenja u vojsci.\n„To je jedna od retkih stvari koje radi sa ustavnim ovlašćenjima. On radi sve što mu Ustav Srbije nije dozvolio, a ono što bi trebalo da radi, to radi površno i neredovno. Sva je sreća što u vojsci još uvek ima pre svega kvalitetnih ljudi“, naveo je Ponoš.\nPonoš je rekao da su neka od tih rešenja dobra i da u vojsci verovatno nije ni moguće naći bolja.\n„Neprimeren je, međutim, način na koji je Vučić obavio promene u vojsci. Pomešao je unapređenja, postavljenja i penzionisanja generala sa tragedijom na gradilištu, peračima prozora i grotesknom pričom o babi ubici. Jasno je da je Vučić opsednut dosijeima, ali nisu mu se slučajno izmešali dosijei generala i baba ubica“, istakao je Ponoš.\nPotpredsednik Narodne stranke je naveo da je Vučić važne promene u Vojsci Srbije upotrebio kao smokvin list svoje prećutne saglasnosti za formiranje takozvane vojske Kosova i odvlačenje pažnje od tragedije na svom omiljenom gradilištu „Beograda na vodi“.\n„Tako je i od jednog važnog čina, iz seta svojih ustavnih nadležnosti, napravio burlesku i još jednom ponizio Vojsku Srbije i državu“, rekao je Ponoš.\nPonoš je istakao da Vučićev režim danas, kada se formira takozvana vojska Kosova, okreće glavu i anestezira srpsku javnost.\n„Vučića sagovornici iz sveta, koji se bave Kosovom i Metohijom, bodre govoreći mu da on snažno kontroliše stanje kod kuće i da mu nije teško da progura i gorke pilule u Srbiji, dok je to predsedniku samoproglašenog Kosova Hašimu Tačiju to teže, jer on nije tako moćan u Prištini. Zato od njega traže da napravi još koji ustupak“, Ponoš i dodao:\n„Vučić je srećan zbog oda njegovoj moći, a oni su zapravo otkrili da je on loš igrač željan aplauza i još igra sa otvorenim kartama“, prenosi Narodna stranka.\nPrevious SVET STRAHUJE OD NAJGOREG: Turci ušli u Siriju sa 50 tenkova- Pokreću ofanzivu na Asadovu vojsku?!\nNext DS: Prodajom PKB-a počinjena veleizdaja zemlje, a gradjani oštećeni za preko milijardu evra..


Kraj polarizacije – početak kartelizacije - Srđan Nastasijević - Peščanik\nPromene na srpskoj političkoj sceni\nPolarizacija partijske scene predstavljala je političku realnost Srbije više od jedne decenije. Ovaj politički sukob je primarno nastao kao sistemski sukob između autoritarne vlasti i antisistemske opozicije tokom 90-tih godina a ogledao se u veoma visokoj ideološkoj distanci koja se vremenom razvila kako među samim partijama tako i među njihovim pristalicama. Brojna otvorena nacionalna pitanja igrala su ulogu katalizatora u već teškim i narušenim odnosima među političkim oponentima. I kao nebrojeno puta u srpskoj istoriji, političke razmirice u postkomunističkom periodu daleko će prevazići nivo „prirodnog političkog dualizma“ (Diverže) potvrđujući tezu da Balkan nikada nije odgonetnuo značenje reči liberalno u sintagmi liberalno-demokratski. Politička smaknuća, medijska linčovanja, satanizacija političkih protivnika, pretnje i zastrašivanja samo su deo tog nasleđa.\nNakon 5.oktobra polarizacija nastavlja snažno da odjekuje srpskim političkim prostorom, a mesto na anti-sistemskom polu zauzimaju partije bivšeg režima na čelu sa jakim radikalima čija antitranziciona i populistička retorika u kombinaciji sa već etabliranom i razrađenom ideologijom srpskog nacionalizma beleži vanserijski uspeh . Nakon 2006. godine i donošenja novog Ustava polarizacija primetno gubi na intenzitetu a pojedini igrači poput Socijalističe partije Srbije sve otvorenije tragaju za načinima sopstvene političke rehabilitacije u čemu će konačno i uspeti potpisivanjem deklaracije o nacionalnom pomirenju sa demokratama 2008. godine. Čini se i da novoformirana Srpska napredna stranka na čelu sa Tomislavom Nikolićem upravo ide u ovom pravcu zamenjujući oštru anti-sistemsku retoriku umerenom (office seaking) taktikom.\nNa ovom mestu dolazimo do sadašnjeg vremena kao i do pitanja koje se sasvim logično nameće a koje glasi – na kojoj političkoj platformi se došlo do pomenutih „pomirenja“ odnosno do konsenzusa koji najavljuje slabljenje polarizacije u budućnosti? Da li je to možda platforma beskompromisnih institucionalnih reformi koje će Srbiju učiniti modernim i prosperitetnim evropskim društvom? Malo je verovatno. Ovakav konsenzus nije moguće ustanoviti niti na nivou partijskih programa niti na nivou njihovog političkog delovanja ali ni u biračkom telu koje pokazuje ambivalentan odnos prema Evropi naročito kada se ovo pitanje upari sa pitanjem Kosova. Do konsenzusa je nažalost došlo na sasvim drugoj političkoj platformi koja se po svemu sudeći sastoji iz dva različita ali međusobno povezana segmenta. Prvi segment ove platforme praktično predstavlja kosovska preambula novog Ustava budući da upravo Kosovo predstavlja taj najmanji zajednički programski sadržalac za sve relevantne političke partije u Srbiji(izuzev LDP). Kosovski konsenzus koji je uzgred rečeno zacementiran dvema skupštinskim rezolucijama zapravo je idealna potka srpskog partijskog new deal-a jer svetost i neprikosnovensot “kosovskog zaveta” pružaju partijama preko potrebni legitimitet dok ih njegova fantazmagoričnost oslobađa bilo kakve realne odgovornosti.\nOvde dolazimo do drugog segmenta ove političke platforme – do kartelizacije partijske scene. Za razliku od zapadnoevropskih kartelskih partija čiji se nastanak dovodi u vezu sa počecima državnog finansiranja političkih partija , srpski model kartelizacije podrazumeva nešto sasvim drugo. Naime, javno finansiranje partija u Srbiji ima isključivo ulogu paravana za procese nelegalnog finansiranja koji se nesmetano odvijaju u pozadini a koji su rezultirali stvaranjem neke vrste tajkunsko-partijskog kartela. Dakle, politička platforma na bazi koje su srpske partije uspele da postignu konsenzus nije ništa drugo do platforma odlagaja neophodnih institucionalnih reformi. Ovo je platforma koruptivne dobiti i jednako lukrativnih foteljaških sinakura u kojima uživaju svi članovi kartela bilo da su pozicija ili opozicija. Stoga, logika partijskog kartela u Srbiji po pravilu podrazumeva višak apetita a manjak politike i s njom u vezi političke odgovornosti. U ovoj jednačini ne postoji nikakva mogućnost da građani profitiraju jer jedini ambijent u kome je pomenuta igra moguća jeste ambijent odsustva reformi i snažnih institucija ili tačnije ambijent simulacije istih.\nKonačno, možemo li biti zadovoljni time što polarizacija i oštri politički sukobi polako ostaju iza nas? Ako govorimo o smirivanju iracionalnih strasti koje u politici nikada nisu prijatelj odgovor naravno glasi DA. Međutim, ukoliko je pomenuti konsenzus stvoren isključivo i jedino na politici daljeg odgađanja reformi, koja političkoj klasi otvara manevarski prostor za korupciju, a domaćim tajkunima prostor za sticanje ekstra dobiti u uslovima netržišne, burazerske ekonomije, pitanje cene ovakvog političkog aranžmana neminovno se postavlja, a odgovor na ovo pitanje gotovo da i nije potrebno davati.\nAutor je postdiplomac na Fakultetu političkih nauka. Osim na našem sajtu, objavljuje u Republici i Betonu.


Selaković na Zejtinliku: Platili smo veliku cenu da bismo živeli u suverenoj i slobodnoj Srbiji | Radio Kosovska Mitrovica\nSelaković na Zejtinliku: Platili smo veliku cenu da bismo živeli u suverenoj i slobodnoj Srbiji\n11. November, 2021 16:09 |\nMinistar spoljnih poslova Nikola Selaković je na Dan primirja u Prvom svetskom ratu posetio u Solunu Srpsko vojničko groblje Zejtinlik gde je položio venac i naglasio da smo platili veliku cenu da bismo danas živeli u suverenoj, slobodnoj i uspravnoj Srbiji.\nNikola Selaković položio je venac i odao poštu palim srpskim vojnicima u Prvom svetskom ratu na Srpskom vojničkom groblju Zejtinlik u Solunu.\n“Srbija se i danas bori za čast i slobodu sebe i svoga naroda na svakom mestu, i pobeđuje u ekonomiji, u prosveti, u sportu, pobeđuje na svim poljima, a tu današnju pobedu omogućili su nam naši slavni preci pobedom pre 103 godine, 11. novembra 1918. godine”, rekao je šef srpske diplomatije.\nMinistar Selaković je naglasio da 11. novembar, naš dan pobede, kada smo se zlatnim slovima upisali u istoriju sveta, jeste nešto što treba da slavimo i obeležavamo na najsvečaniji način.\n“Dokle to budemo radili i dokle se budemo sećali, dokle budemo pamtili, dotle ćemo i postojati. Činjenica da danas postojimo, to što stojimo ovde, što postoji i uspravno stoji naša slobodna i suverena Srbija je činjenica koja dokazuje našu pobedu”, rekao je šef srpske diplomatije.\nSelaković je rekao da su se naši dedovi i pradedovi borili sa puškom i bajonetom u ruci, a da mi danas treba da se borimo svojom pameću i mudrošću da očuvamo ono što su oni odbranili i oslobodili i, što je najvažnije, da čuvamo srpsku čast za koju su oni dali živote.\nMinistar Selaković je naglasio da treba da se sećamo velike žrtve koju je srpski narod podneo u Velikom ratu boreći se za čast i svoju slobodu, kao i za slobodu Srbije i srpstva.\n“Na to moramo da se podsećamo često, svake godine, zato što ovde na ovom mestu počiva više od 8.000 najboljih sinova naroda srpskog iz svih krajeva gde su Srbi živeli i gde danas žive, koji nisu dočekali taj trenutak slobode, ali su svoje mlade živote uzidali u tu našu nacionalnu građevinu u kojoj mi danas možemo da živimo”, naglasio je šef srpske diplomatije.\nPrema njegovim rečima, Zejtinlik je jedno od naših nacionalnih svetilišta, jedno od mesta na koje treba da doovodimo svoju decu i koje svaki Srbin i Srpkinja tokom svog života treba da posete.\nOd 21.000 savezničkih vojnika, više od jedne trećine, odnosno preko 8.000, jesu srpski vojnici sahranjeni na Zejtinliku, a ministar Selaković je rekao da je Đorđe Mihajlović, koji danas prima priznanje “Majka Srbija”, ceo svoj život posvetio čuvanju uspomene na one koji ovde počivaju i 61 godinu bdi nad senima naših hrabrih vojnika.\n“Ovaj divni čovek pokazuje sopstvenim primerom kako jedan čovek može da učini veliko delo za svoj narod i za svoju državu. Kao u ‘Vremenu smrti’ kada kaže vojvoda Mišić ‘neka svaki vojnik čisti svoje cokule, pušku, pripremi svoju municiju’, da svako dakle radi svoj posao i čeka onaj trenutak kada može da da svoj doprinos nečemu što je veliko nacionalno delo. Naš deda Đorđe Mihajlović to radi punu 61 godinu”, rekao je ministar Selaković.\nPrema njegovim rečima, na Zejtinliku počivaju i deda Đorđa Mihajlovića, solunski borac koji je bio prvi čuvar našeg groblja na Zejtinliku, i njegov otac, Savo i Đuro.\n“Na nama svima koji ovde dolazimo jeste da čuvamo uspomenu na naše vojnike, da slavimo današnji dan ne samo kao Dan primirja, tako ga slavi cela Evropa, nego kao dan pobede. Naš narod, naša država su pobedili, 1.247.435 žrtava je malena Srbija položila za slobodu i čast ne osvajajući, ne porobljavajući, nego oslobađajući i štiteći svoju čast i slobodu i to je nešto čime treba da se dičimo i što treba da nam služi kao primer”, naveo je ministar Selaković.\nKako je podsetio, kada je okupator došao u Srbiju 2015. godine, prva stvar koju je uradio bila je štampanje umrlice kojom je obaveštavao svet da je Srbija umrla.\n“Srbija nije umrla, Srbija je vaskrsla, Srbija i danas stoji uspravno”, poručio je ministar Selaković.


Održano Crnogorsko veče u Subotici - Moja Crna Gora\nOdržano Crnogorsko veče u Subotici\n14/05/2018\tdijaspora Izvor: Subotica.com\nU okviru Dana crnogorske kulture u Subotici, proteklog petka održalo se Crnogorsko veče u restoranu „Spartak“, kao završna svečanost ove višednevne manifestacije. Osim sugrađana koji vode poreklo sa crnogorskog tla, svečanosti su prisustvovali i brojni visoki zvaničnici obe zemlje.\nKulturno-umetničko i zabavno Crnogorsko veče započelo je tradicionalnim zvucima muzičkog instrumenta gusle, a potom su gosti uživali u narodnim pesmama u izvođenju Merime Njegomir i Igora Đurović, u pratnji narodnog orkestra Radio-televizije Vojvodine.\n– Ovo je završno veče manifestacije Dani crnogorske kulture, koja je trajala prethodna tri dana, stoga bih svima poželeo da se lepo i ugodno osećaju, te da uživaju u programu i muzici iz crnogorskog kraja – poručio je Rade Bulatović, predsednik Udruženja Crnogoraca Subotice.\nGradonačelnik Subotice, Bogdan Laban, poželeo je prisutnim gostima srdačnu dobrodošlicu u ime lokalne samouprave.\n– Želim da se večeras svi zajedno podsetimo naše tradicije i predaka, jer čovek koji ne poznaje svoje pretke je kao potok bez izvora, stablo bez korena. Mi to nismo i zato želim da se večeras uz zvuke gusala, narodno kolo i pesmu podsetimo na to ko smo i odakle smo – izjavio je Laban.\nDa između Srbije i Crne Gore ne postoji nijedno sporno pitanje, te da su za to zaslužni građani naše zemlje, istakao je Brane Mićunović, ambasador Crne Gore u Srbiji.\n– Vi ste građani Srbije, a vaša otadžbina je Crna Gora. Velike su zasluge i pozdravljam to što svojim životom, delom i misijom u Srbiji, obezbeđujete smisao odnosa između Srbije i Crne Gore. To nije ni malo lako i jednostavno, zbog čega ove večeri želim da vam iskažem svoj naklon i poštovanje za sve ono što radite u ime odnosa između naše dve države – istakao je ambasador Mićunović.\nPotpredsednik Pokrajinske vlade i pokrajinski sekretar za privredu i turizam, Ivan Đoković, podelio je anegdotu o uspehu i borbi Crnogoraca u Vojvodini.\n– Na pitanje mog prijatelja, zbog čega su Crnogorci tako uspešni i borbeni u Vojvodini, starac Velimir je objasnio da kada jednu generaciju zadesi rat, to je politički problem. Kada dve generacije zadesi rat, to je politički i sociološki problem. Kada tri generacije zadesi rat, to je multidiscipinarni problem, ali kada četiri generacije zadesi rat, onda je to genetski problem jer postaje urođen. Kada takve ljude spustite bilo gde u svetu, pogotovo u ovu ravnicu, oni svojim borbenim duhom, ali i noseći reč čojstva, jednakosti, ravnopravnosti i ljudske solidarnosti, postaju najuspešniji vodeći direktori, privrednici, lekari i diplomate – ispričao je Đoković.\nUdruženje Crnogoraca Subotice osnovano je 2011. godine, s ciljem okupljanja članova i prijatelja na ovom prostoru koji potiču iz Crne Gore. Godišnje ogranizuju tri do četiri kulturna dešavanja u našem gradu, a ove godine su se odlučili da po prvi put organizuju manifestaciju u trajanju od nekoliko dana.


REX :: (VIDEO) Protest u Smederevu: Borimo se za svoj život\n28. 09. 2020 Procurili dokumenti sa najvećim svetskim tajnama\n16. 09. 2020 Ljeto postkapitalizma\n07. 09. 2020 Nova epizoda podkasta Kulture sećanja u dijalogu: Sa Leom David o suočavanju sa prošlošću\n31. 08. 2020 (VIDEO) Protest u Smederevu: Borimo se za svoj život\n18. 08. 2020 Nacisti nisu odjednom ponovo tu - oni nikad nisu nestali\n(VIDEO) Protest u Smederevu: Borimo se za svoj život\nU Smederevu je održan protest protiv zagađenja vazduha u tom gradu pod nazivom "Za svu decu" na kome se okupilo oko 300 građana koji su blokirali smederevski kej i obližnju prugu. Protest je organizovao pokret "Tvrđava", koji je pre tri nedelje objavio snimke crne prašine koja je padala po kućama i dvorištima u okolini Železare.\n"Protestujemo, pre svega, zbog katastrofalnog zagađenja vazduha. Po nama pada crna i crvena prašina, pa i čelični opiljici, i to sve zato što Železara nema adekvatne filtere. Okupili smo se na gradskom Keju, u Luci zato što se u njoj vrši pretovar te rude zbog koje i ima prašine. Luka se nalazi praktično uz centar grada, a tu prolazi i pruga kojom se ruda transportuje do Železare", rekao je za Nova.rs Kolja Krstić iz Pokreta "Tvrđava".\nNaši glavni zahtevi su, dodao je, da se stave filteri u Železari i da se Luka izmesti iz centra grada što je, naravno, dugoročniji proces.\n"Kratkoročno, tražimo da prestane pretovar te rude koja nas zasipa prašinom i da se brda šljake, koja se skladište u atarima sela oko Železare, takođe izmeste", istakao je Krsić.\nGrađani Smedereva koje smo anketirali za Nova.rs kažu da "više ne može da se diše", i traže da se stane na put problemu zagađenja pošto, kako kažu, prašina iz Železare zasipa čitavu okolinu. Pribojavaju se, međutim, da će se načekati i na čistiji vazduh i na izmeštanje pruge koja prolazi gotovo kroz centar grada:\nOkupljenim građanima prvo se obratio Savo Manojlović iz Skupština slobodne Srbije, inače predsednik Udruženja za zaštitu ustavnosti i zakonitosti.\n"Niko nije jači od građana kada se ujedine, to su pokazali studenti koji su odbili da se isele iz domova, kao i građani koji su odbili novi policijski čas. Bitno je da se ovde u Smederevu bunimo zbog principa, i tako će svaka vlast znati da branimo svaku česticu vazduha, svaku kap reke.Borićemo se i onlajn peticijama i protestima i građanskom neposlušnošću i pobedićemo. Ovde i danas počinje odbrana budućnosti naše dece", poručio je Manojlović.\nOkupljenima se obratio i aktivista za zaštitu životne sredine Aleksandar Jovanović Ćuta, čiji je pokret "Odbranimo reke Stare planine" nedavno organizovao uklanjanje cevi mini-hidroelektrane iz Rakitske reke, a koji je imao poruku za ambasadorku Kine u Srbiji Čen Bo.\n"Recite drugarima iz Centralnog komiteta da u Srbiji postoje vaše firme koje truju građane Srbije. Momentalno prekinite da trujete decu u Smederevu i Boru", istakao je on, napominjujući da u Srbiji ima puno mesta gde se, kako je rekao, zagađuje i truje.\n"Svuda gde je tako, poručujem im da će im se desiti Rakita i na njihovom pragu", rekao je Ćuta i poručio vlastima da odustanu od "naših reka, šuma i parkova".\n"Vidimo se uskoro ispred ambasade Kine. Aktivizam za zaštitu životne sredine je način da se ovo društvo menja. Političke stranke su pokazale da nemaju kapaciteta za to", rekao je Ćuta iz Pokreta "Odbranimo reke Stare planine".\nOkupljenim građanima obratila se i aktivistkinja iz Bora Irena Živković.\n"Ne znam šta sve imate u vazduhu ovde u Smederevu, ali mi imamo i sumpordioksid i nikl i kadmijum, što može da izazove strašne posledice po zdravlje. Mi smo u Boru protestovali godinu i po dana, i nismo postigli ništa, pošto nam je državni vrh okrenuo leđa. Okrenuli su leđa svojim građanima zbog investitora i profita. A vazduh ne može da se ogradi, taj vazduh dolazi svuda, do Beograda i dalje, kao što daleko teče i otrov iz reka", rekla je Živković.\n"Organizator ovog protesta nisam ja, već onaj što nam baca prašinu i čelične opiljke u vazduh - to su kompanija HBIS i država, koja im omogućava da nas truju", rekao je okupljenim građanima Kolja Krstić iz Pokreta "Tvrđava".\n"Zorana Mihajlović (ministarka građevinarstva, saobraćaja i infrastrukture) nas je optužila da radimo protiv države. Mi joj odgovaramo: mi smo samo građani koji se bore za svoj život", poručio je Krstić.\nNaši unuci i preci će meriti šta smo uradili, rekao je on i naglasio "da možemo da odustanemo, ali ako mi to uradimo, neće imati ko da se bori za vazduh, reke, zemlju, za svu decu".\nKrstić je okupljene građane Smedereva pozvao u šetnju do dela Luke gde se obavlja pretovar.\nUčesnici protesta simbolično su okružili kran u luci Smederevo, koji se koristi za pretovar rude koja je uzrok pojave crne prašine, i razvukli crveno belu traku kako bi "ogradili mesto zločina". Tako je okončan protest "Za svu decu" u Smederevu.\nProtestu u Smederevu prisustvovali su i potpredsednici Stranke sloboda i pravda Marinika Tepić i Borko Stefanović, Aris Movsesijan iz Nove stranke, kao i Miroslav Aleksić iz Narodne stranke.\nNikola Krstić iz Pokreta "Tvrđava" je, inače, jutros tokom gostovanja na N1 nosio zaštitnu opremu sa gas maskom, kako bi "dočarao" kvalitet vazduha u Smederevu.\nPokret "Tvrđava" je krajem jula objavio snimke crnog praha poreklom iz smederevske Železare koji je prekrio kuće, dvorišta i useve u okolnim selima, a kontaktirali su i Ministarstvo za zaštitu životne sredine i republičku inspekciju, koja je izašla na teren.\nPovodom tog incidenta je i Nova.rs uputila pitanje HBIS Grupi, kineskoj kompaniji koja je kupila Železaru u Smederevu 2016. godine.\n"HBIS Serbia je 24. jula 2020. godine krenula sa upotrebom aglorude novog dobavljača iz Turske, koja je sitnije strukture od do sada korišćene. Iz ovog razloga, pored postojećih mera koje HBIS Serbia inače sprovodi, propisane su nove mere prevencije za suzbijane prašine", odgovorila nam je ta kompanija, dok je inspekcija naložila da se pretovar te rude vrši samo danju.


Borba za Damask - 17.01.2016, Sputnik Srbija\nBorba za Damask\nSirijska vojska je uz podršku svojih vazdušnih snaga uništila uporišta militanata u istočnim i zapadnim oblastima Gute u provinciji Damask, javlja iranska... 17.01.2016, Sputnik Srbija\n08:16 17.01.2016 (Osveženo: 09:42 17.01.2016)\nSirijska vojska je uz podršku svojih vazdušnih snaga uništila uporišta militanata u istočnim i zapadnim oblastima Gute u provinciji Damask, javlja iranska agencija „Fars“.\n16 Januar 2016, 22:08\n„Zajednička uporišta militantnih grupa u Jobaru, u istočnoj Guti bila su pod udarima sirijske vojske. U borbama je ubijeno i ranjeno više terorista“, rekao je agenciji izvor iz vojske.\nOn je dodao i da su sirijski borbeni avioni sa druge strane bombardovali uporišta militanata u Jobaru. Kako navodi „Fars“ Jobar je predgrađe prestonice Damaska i nalazi se između grada i ključnih saobraćajnica koje vode na sever provincije Homs.\nRanije ove nedelje, saopšteno je da su sirijska vojska i Nacionalne snage odbrane proterale teroriste iz više oblasti u provinciji Damask, gde je vojska povratila kontrolu nad nekoliko mesta.


Tanjug 1. decembra 2021. 13:58\nSIDNEJ/DŽAKARTA – Kina je poručila Indoneziji da prekine bušenje nafte i prirodnog gasa u delu Južnog kineskog mora koji obe zemlje smatraju svojim, prenosi Rojters pozivajući ne četiri izvora upućena u dešavanje.\nKako se navodi, Peking je to zatražio u pismu upućenom DŽakarti ranije ove godine tokom višemesečnog spora oko teritorijalnih voda u Južnom kineskom moru.\nOvaj zahtev, o kojem javnost nije ranije obaveštena, podigao je tenzije oko prirodnih resursa između dve zemlje u nestabilnom regionu, koji je od globalnog strateškog i ekonomskog značaja.\nU jednom pismu kineskih diplomata indonezijskom Ministarstvu spoljnih poslova jasno je poručeno Indoneziji da obustavi bušenje na privremenoj platformi na moru jer se ono odvija na kineskoj teritoriji, rekao je Rojtersu Muhamed Farhan, poslanik u odboru za nacionalnu bezbednost u indonezijskom parlamentu, koji je obavešten o pismu.\n„Naš odgovor je bio vrlo odlučan, da nećemo prekinuti bušenje jer je to naše suvereno pravo“, naveo je Farhan.\nPortparol indonezijskog Ministarstva spoljnih poslova je, s druge strane, izjavio britanskoj agenciji da je „svaka diplomatska komunikacija između država poverljive prirode i njen sadržaj se ne može deliti“. On je odbio svaki dalji komentar.\nKinesko Ministarstvo spoljnih poslova, Ministarstvo odbrane i kineska ambasada u DŽakarti nisu odmah odgovorili na zahteve za komentarom.\nRojters dodaje da su još tri osobe, koje su rekle da su obaveštene o takvom zahtevu, potvrdile postojanje pisma.\nIndonezija, najveća država u jugoistočne Aziji, smatra da je južni kraj Južnog kineskog mora njena isključiva ekonomska zona prema Konvenciji Ujedinjenih nacija o pomorskom pravu, i nazvala je tu oblast Severno Natunsko more 2017. godine.


Dom zdravlja Plandište u Dužinama realizovao akciju "Prevencijom do zdravlja" - eVršac\nDom zdravlja Plandište, u naseljenom mestu Dužine, uspešno je realizovao još jednu akciju pod nazivom “Prevencijom do zdravlja”.\nTokom ove akcije dežurni lekar i medicinsko osoblje Doma zdravlja Plandište pružili su medicinske preglede srca, krvnog pritiska, šećera u krvi za više od 20 meštana iz Dužina.\n“Posle uspešno realizovane akcije pod nazivom “Prevencijom do zdravlja” koje smo organizovali u Velikoj Gredi, Plandištu, Velikom Gaju, Hajdučici, nastavili smo sa dobrom praksom i u naselju Dužine. Organizovanje ovih preventivnih pregleda je naišlo na veliki odziv naših sugrađana, što mi je posebno drago, jer građani na taj način mogu da se upoznaju sa primarnim sistemom zdravstvene zaštite koji nudimo, koje su sve prednosti preventivnih pregleda, kako i na koji način mogu da reše svoj zdravstveni problem ukoliko i nisu bili svesni da postoji. U današnje vreme kad čitav svet živi jednim ubrzanim tokom, građani zapostavljaju svoje zdravlje, zapostavljaju zdrav život, što se najviše odražava na mlađe populacije i iz tog razloga trudimo se da organizujemo ovakve akcije, da sprovodimo edukacije”, kaže dr Nebojša Drljević v.d. direktora Doma zdravlja.\nDr Drljević dodaje i da će se sa ovom praksom nastaviti i u budućnosti i da će se preventivni pregledi organizovati i u drugim naseljenim mestima u Opštini Pladnište, kako bi svim građanima pružili jednaku i potpunu zdravstvenu zaštitu.


Raspisana su tri javna poziva: za izbor programa rada i projekata od javnog interesa iz oblasti socijalne i zdravstvene zaštite koje realizuju udruženja građana, drugi poziv za izbor projekata/programa izgradnje, održavanja i obnove verskih objekata i treći za izbor projekata/programa od javnog interesa u kulturi koje realizuju udruženja građana. Pogledajte u nastavku detaljno o svakom pozivu.\nza izbor programa rada i projekata od javnog interesa iz oblasti socijalne i zdravstvene zaštite koje realizuju udruženja građana, a koji se finansiraju i sufinansiraju iz budžeta opštine Gornji Milanovac za 2015. godinu\nPozivaju se udruženja građana iz oblasti socijalne i zdravstvene zaštite da dostave programe rada i projekte od javnog interesa koje realizuju u 2015. godini, a koji se finansiraju i sufinansiraju iz budžeta opštine Gornji Milanovac.\nCilj ovog konkursa jeste obezbeđivanje finansijske podrške od strane Opštine Gornji Milanovac udruženjima građana iz oblasti socijalne i zdravstvene zaštite za realizaciju njihovih programa rada i projekata koji su od javnog interesa.\nPogledajte, ili preuzmite kompletan tekst poziva u PDF formatu\nza izbor projekata/programa izgradnje, održavanja i obnove verskih objekata koji se finansiraju i sufinansiraju iz budžeta opštine Gornji Milanovac za 2015. godinu\nPozivaju se crkve i verske zajednice čiji se objekti nalaze na teritoriji opštine Gornji Milanovac ili čija se izgradnja planira na teritoriji opštine Gornji Milanovac da dostave projekte koje realizuju u 2015. godini a koji se finansiraju i sufinansiraju iz budžeta opštine Gornji Milanovac.\nCilj ovog konkursa jeste obezbeđivanje finansijske podrške od strane Opštine Gornji Milanovac crkvama i verskim zajednicama za izgradnju, održavanje i obnovu verskih objekata koji se nalaze na teritoriji opštine Gornji Milanovac ili čija se izgradnja planira na teritoriji opštine Gornji Milanovac.\nza izbor projekata/programa od javnog interesa u kulturi koje realizuju udruženja građana, a koja se finansiraju i sufinansiraju iz budžeta opštine Gornji Milanovac za 2015. godinu\nPozivaju se udruženja građana iz oblasti kulturne delatnosti da dostave projekte/programe od javnog interesa koje realizuju u 2015. godini i koji se finansiraju i sufinansiraju iz budžeta opštine Gornji Milanovac.\nCilj ovog konkursa jeste obezbeđivanje finansijske podrške od strane Opštine Gornji Milanovac udruženjima građana iz oblasti kulture za realizaciju njihovih projekata/programa koji su od javnog interesa.


Beograd | Press.rs\nU jednu poznatu kliniku u Beogradu, na odeljenje plastične hirurgije, primljen je prvi pacijent koji je ovisnik od opasne droge “Krokodil”. Kako saznaje Telegraf.rs pacijent je bio u veoma teškom stanju, sa ozbiljnim fizičkim povredama, ali je njegovo stanje stabilizovano, i za sada se nalazi van životne opasnosti. UPOZORENJE: Zabranjeno preuzimanje, kopiranje ili bilo kakvo drugo korišćenje ove fotografije [...]\nPosted in Beograd Tags: Droga, Droga Krokodil, Narkoman, Narkomanija, Strašno, Uznemirujuće, Uznemirujući foto No Comments »\nPOŠTANSKO ČUDO: Otvoren novi pogon za pakovanje pošte od 46 miliona evra!\nPošta Srbije otpočela je danas testiranje opreme za automatizovano sortiranje poštanskih pošiljaka u kompleksu Regionalnog poštansko-logističkog centra “Beograd” u Ugrinovačkoj u Zemunu, gde je na placu od skoro 6 hektara izgrađeno oko 30.000 kvadrata tehnološkog, poslovnog i pomoćnog prostora. Isporučilac najsavremenije opreme za sortiranje, jesu proizvođači japanska “Tošiba” i italijanski “Sinetik”. Mašine za sortiranje paketskih [...]\nPosted in Beograd Tags: JP PTT, Milan Krkobabić, Novi pogon, Pošta No Comments »\nDOMAĆINSKO POSLOVANJE: Pošta Srbije zaradila 28,5 miliona evra u 2013.\nPošta Srbije dokazala je još jednom da se i u Srbiji ipak može dobro poslovati, posebno kada se javno preduzeće vodi na domaćinski način. Najbolji dokaz je to da je ova kompanija u 2013. godini zaradila – neverovatnih 28, 5 miliona evra dobiti, što je skoro dva i po puta više nego godinu dana ranije. [...]\nPosted in Beograd Tags: Dobit, Ekonomija, Javna preduzeća, JP PTT, Milan Krkobabić, Pošta Srbije, Uspešno poslovanje, Zarada No Comments »\nEKSKLUZIVNO: Sertifikaciono telo Pošte nudi proveru opozvanosti elektronskog sertifikata uz pomoć OSCP protokola\nPošta Srbije, koja pruža uslugu elektronskog sertifikata za više od 25.000 korisnika širom Srbije, uvela je značajnu novinu na naše tržište u vidu OCSP sistema za onlajn proveru opozvanosti elektronskog sertifikata. Time je ovo javno preduzeće postalo i jedino sertifikaciono telo u Srbiji, koje pored usluga elektronskog sertifikata i vremenskog žiga, omogućava da se jednostavno, [...]\nPosted in Beograd Tags: CRL lista, Elektronski sertifikat, OSCP protokol, Pošta, Pošte Srbije, Sertifikaciono telo Pošte No Comments »\nBEOGRAD JE SVET: Knez Mihajlova 1941/2013\nPosted in Beograd Tags: Beograd, Beograd je svet, Grad, Knez Mihajlova, Nekad i sad, Stare fotografije, Stare slike Beograda No Comments »


Otvoren 53. Oktobarski salon – CLUBBING.RS\nOtvoren 53. Oktobarski salon\nSeptember 25, 2012 • No Comments •Kultura\nU zgradi bivšeg Geodetskog zavoda proteklog vikenda je otvoren 53. Oktobarski salon, koji se održava pod sloganom "Dobar život".\nPostavka, koja će biti otvorena do 4. novembra, zapravo je multimedijalna izložba umetnika najrazličitijih profila koji su se našli oko jedne ideje i jednog koncepta, a ruinirana zgrada Geozavoda, podignuta 1905. godine, središte je tog koncepta kao metafora 100 godina moderne Srbije.\nNakon višesedmične neizvesnosti da li će Kulturni centar Beograda dobiti od nadležnih službi odobrenje za organizovanje Oktobarskog salona u zgradi Geozavoda zbog lošeg stanja u kome se ona nalazi, izložba Salona je otvorena je uz bezbednosne mere – dežurstvo vatrogasnog i policijskog vozila.\nDirektorka Kulturnog centra Mia David je, otvarajući izložbu, zahvalila predstavnicima gradskih vlasti koji su prepoznali značaj Salona i izašli im u susret, omogućivši da se izložba ipak realizuje u zgradi Geozavoda, ali i upozorila da je to zdanje iz 1905. veoma "krhko" i da će verovatno po završetku izložbe biti trajno zatvoreno za posetioce.\nOna je zamolila posetioce za razumevanje, jer će morati da ulaze po grupama, i dodala da će sve dok traje Oktobarski salon iz predostrožnosti pored zgrade Geozavoda dežurati vatrogasno vozilo.\nDavid je Tanjugu rekla nije bilo moguće otkloniti sve probleme, ali da zgrada nije "opasnija od nekih drugih uslova u kojima su radili".\n– Zgrada ima mnogo problema, i požarnih i građevinskih, vi nikad ne znate šta može da se desi i ne možete reći da je sve super bezbedno, ali mislim da nije mnogo opasnije od nekih drugih uslova u kojima smo radili. Kada bi ova situacija mogla da promeni naš odnos prema kulturi i tradiciji, mada ne verujem da će se to desiti, onda bi to bilo vredno rizika – ocenila je David.\nOna je kazala da se zabrana korišćenja zgrade Geozavoda pojavila "na sredini njihovog bavljenja izložbom", a inicirana je festivalom "Mikser", prethodno održanim na istom mestu, kroz koji je prošao veliki broj ljudi u kratkom periodu.\n– Oktobarski salon nije takva manifestacija, mi nemamo tu frekventnost koju je imao "Mikser" i to jedan od razloga što su problemi mogli da budu bar privremeno otklonjeni – dodala je direktorka KCB-a.\nOna je objasnila da je jedan od razloga zašto postavka nije mogla da se preseli u tome što je zgrada bivšeg Geozavoda u središtu samog koncepta izložbe.\nIzložba "Dobar život" je, prema njenim rečima, priča o "100 godina moderne Srbije ili pokušaja moderne Srbije, toga gde smo nekad bili, gde pre 50, 30 godina, a gde smo sada, u toj trci svakog od nas da živi neki dobar život, šta god to značilo".\n– Kustosi Branislav Dimitrijević i Mika Hanula bave se upravo različitim segmentima dobrog života – šta on znači na individualnom nivou, a šta na globalnom nivou. Imamo strane umetnike, koji su reagovali na ovaj prostor i ono što su mogli da upiju od atmosfere u Beogradu i rada sa nama. S druge strane umesto kataloga, tu su knjiga i pisci koji su takodje reagovali na ovaj prostor – kazala je David.\nNa otvaranju je bugarski umetnik Samuil Stojanov izveo performans "Jahanje bika", a posetiocima su deljeni slatkiši kao simbol dobrog života.


Naslovna/Politika/Govedarica: Potrebna zakonska rješenja za zapošljavanje u drvopreradi\nMladen Ivanić i Vukota Govedarica\nKandidat SzP za predsjednika Republike Srpske Vukota Govedarica izjavio je sinoć na Sokocu da su u ovom dijelu Srpske potrebna zakonska rješenja koja će doprinijeti tome da drvoprerađivači zaposle ljude da bi ovdje ostali i živjeli.\nOn je uoči tribine ovog saveza novinarima rekao da je potreban zakon za preradu drveta koji će omogućiti zapošljavanje 10.000 ljudi na potezu od Milića do Trebinja.\nKandidat SzP-a za člana Predsjedništva BiH iz Republike Srpske Mladen Ivanić istakao je da on narodu Srpske garantuje da će Republika biti stabilna i sigurna.\nOn je potpuno uvjeren da će 7. oktobra dobiti veliku podršku naroda i pobijediti.\nNosilac liste PDP-a za parlament BiH iz Izborne jedinice tri Miroslav Brčkalo rekao je da je demografska obnova Republike Srpske jedan od ključnih prioriteta PDP-a.\nNa predizbornoj tribini na Sokocu predstavljeni su i kandidat SDS-a za parlament BiH Izborna jedinica tri Aleksandra Pandurević i Ana Malović, kandidati SDS-a za Narodnu skupštinu Republike Srpske Izborna jedinica osam Sonja Karadžić Jovičević i Milovan Bjelica, te kandidat PDP-a Ognjen Vuković.\nTribini na Sokocu prisustvovao je i nosilac liste SDS-a za parlament BiH iz Izborne jedinice tri Mirko Šarović.\nizbori Savez za pobjedu SDS Sokolac Vukota Govedarica


Datum objave: 27.09.2018 12:32 | Autor: Ministarstvo održivog razvoja i turizma\nU Ministarstvu održivog razvoja i turizma danas je održana radionica o razvijanju koncepta za sistem Monitoringa, izvještavanja i verifikacije u oblasti klimatskih promjena (MIV) u Crnoj Gori.\nRadionicu je otvorio Ešef Husić, generalni direktor Direktorata za klimatske promjene i mediteranske poslove, koji je ukazao na značaj organizovanja radionica u pogledu razmjene iskustava i mišljenja, grupnog rada, ističući važnost uključivanja pitanja koja se tiču klimatskih promjena u nacionalne i sektorske razvojne politike, kao i ispunjavanje obaveza koje Crna Gora ima prema Okvirnoj konvenciji UN o klimatskim promjenama (UNFCCC).\nMinistarstvo održivog razvoja i turizma, u saradnji sa UNDP, sprovodi projekat koji se tiče pripreme Drugog dvogodišnjeg ažuriranog izvještaja o klimatskim promjenama (SBUR). Dio projekta predstavlja i izrada koncepta za sistem Monitoringa, izvještavanja i verifikacije (MIV) u Crnoj Gori. U tom kontekstu, organizovana je završna radionica kako b sei predstavili rezultati, koje je Ministarstvo ostavarilo zajedno sa britanskom kompanijom „Aether”, koja je bila angažovana na implementaciji ove aktivnosti u proteklih godinu dana.\nGlavni cilj projekta je da pomogne državi u uključivanju i integraciji pitanja koja se odnose na klimatske promjene u nacionalne i sektorske razvojne politike dajući kontinuitet procesu jačanja institucionalnih i tehničkih kapaciteta.\nTokom proteklih godinu dana britanska kompanija „Aether” povećala je angažman zainteresovanih strana uz:\n- Kreiranje MRV dijagrama na kome su detaljno objašnjeni i prikazani tokovi kako izgraditi snažne i održive tehničke timove i povećati anagažman zainteresovanih strana u okviru MRV sistema;\n- Uspostavljanje i ažuriranje MRV portala, o aktuelnim projektima, informacijama i aktivnostima u okviru adaptacije, mitigacije i finansiranja u oblasti klimatskih promjena.\n- Definisanje predstojećih aktivnosti na uspostavljanju institucionalnog okvira za izradu projekcija GHG emisija i ponora CO2, koja podrazumijeva formiranje stručnog tima za kreatore politika –MORT, EPA i tehnička lica, pod uslovom povećanja kadrovskih kapaciteta.\nKako je zaključeno, neophodno je izgraditi snažne održive tehničke timove za adaptaciju, mitigaciju i finansije u oblasti klimatskih promjena i povećati angažman zainteresovanih strana kako bi se implementirale aktivnosti u dijelu uspostaljanja sistema za Monitoring, izvještavanje i verifikaciju u oblasti klimatskih promjena (MIV) u Crnoj Gori.


Srpski telegraf „rasvetlio“ ubistvo Olivera Ivanovića - Raskrikavanje\nIzvorni članak je objavljen 18.01.2018. (Srpski telegraf)\nSrpski telegraf „rasvetlio“ ubistvo Olivera Ivanovića\n24.01.2018. Vesna Radojević Foto: Flickr/Allan Leonard\nKrajem prošle nedelje novinari Srpskog telegrafa tvrdili su da je „vođa OVK naredio ubistvo (Olivera Ivanovića)“, a za protekli vikend da je Kadri Veseli ubistvo izvršio „u sadejstvu sa stranim službama koje deluju na teritoriji pokrajine. To su američka CIA, engleski MI-6 i obaveštajna služba Edija Rame (Albanije)“. Dva dana kasnije pisali su da trag vodi „direktno do američke vojne Bondstil na Kosovu“. Iako svaki sledeći tekst ima drugačije informacije od prethodnog, svi imaju nešto zajedničko - anonimne izvore iz, navodno, obaveštajnih krugova i nijedan konkretan dokaz ponuđen u tekstovima za ove bombastične tvrdnje.\nSvega dva dana nakon ubistva Olivera Ivanovića u Kosovskoj Mitrovici, kada su tek otpočele zvanične istrage ovog političkog ubistva, Srpski telegraf objavio je tekst kojim je obavestio čitaoce da su novinari ovog lista rasvetili pozadinu atentata: „VOĐA OVK NAREDIO OLIVEROVO UBISTVO!”\nU tekstu se tvrdi da je Kadri Veseli, šef (kosovskog) parlamenta i kako Srpski telegraf navodi „bivši OVK zločinac“, organizovao ubistvo i da su to pokazale prve indicije iz istrage.\nBez pozivanja na konkretne dokaze za svoje tvrdnje tabloid je optužio Veselija kojeg je „kao glavnog čoveka na Kosovu“ prvi put na konferenciji za novinare nakon atentata na Ivanovića spomenuo predsednik Srbije Aleksandar Vučić. Tvrdnje navodnih izvora iz obaveštajnih službi ovaj tabloid predstavio je kao neprikosnovene činjenice, bez bilo kakve ograde da je u pitanju nečije mišljenje.\nNakon ovoga Srpski telegraf objavio je sledeći tekst u kome tvrde da otkrivaju ko stoji iza brutalnog ubistva Olivera Ivanovića. U priču su tada uključili i obaveštajne službe drugih zemalja - koje se često koriste u srpskim tabloidima kao krivac za različite zavere.\nPrema izvorima iz srpskih obaveštajnih službi, kako pišu „osnov zločinačke mreže čine tri tajne službe - SAD, Velike Britanije i Albanije, pod čijim patronatom faktički deluje paraobaveštajna služba ŠIK, preko koje Kadri Veselji i njegovi saradnici kontrolišu sve što se dešava na Kosovu“.\nDva dana kasnije od „izvora dobro upućenih u pozadinu ubistva“ otkriva se da „krvavi trag“ vodi do američke baze Bondstil.\n„Pod maskom klasične vojne baze iz ovog centra se direktno upravlja kompletnom teritorijom Kosova, tu se obučavaju i logistički opremaju špijuni CIA, ali i albanski teroristi, a postoje i mnogobrojni dokazi da se iz Bondstila koordinira trgovina narkoticima za veliki deo Evrope“, navodi Srpski telegraf.\nSvoje teze, kao i u većini slučajeva, Srpski telegraf izvodi samo na osnovu anonimnih izvora, bez potvrde bilo kojih zvaničnih izvora ili dokumenata.\nKao analitičare u ovim tekstovima citiraju Sašu Borojevića, narodne poslanike Milorada Drecuna i Vojislava Šešelja, advokata Gorana Petronijevića kao i Slavka Nikića, kog potpisuju kao dugogodišnjeg pripadnika srpskih obaveštajnih službi.\nU današnjem broju Srpski telegraf objavio je bombastičnu naslovnu stranu „Otkrivamo 5 dokaza da je CIA umešana u ubistvo Ivanovića“. U tekstu se tvrdi da iza atentata stoji CIA i to na osnovu izjava Srđana Perišića sa Fakulteta za međunarodnu politiku i bezbednost i Leonida Savina, ruskog geopolitičara. Kako se kaže u tekstu, cilj Amerikanaca jeste destabilizacija Srbije i iskorenjivanje ruskog uticaja na Balkanu.\n“Ja nemam dokaze, ali sam ubeđen da je to tako“, tvrdi Perišić za Raskrikavanje. “Dugo se bavim time, profesor sam i smem otvoreno da govorim o tome. Pričao sam o metodama koje koristi CIA u svojim operacijama na osnovu dokumenta sa kog je skinuta tajnost - tzv. Dulitl izveštaja iz 1954. godine.“\nProvladin tabloid Srpski telegraf izdaje firma „Medijska mreža“ u vlasništvu Ljubomira Dabovića, Milana Lađevića, Saše Milovanovića i Lazara Simića.\nPrema podacima iz KRIK-ove baze imovine političara Lazar Simić je advokat koji je radio u kancelariji Igora Isailovića, čoveka od poverenja gradonačelnika Beograda Siniše Malog i poslovnog partnera premijerke Ane Brnabić.\nPreko projekata za medijsko sufinansiranje u prošloj godini Srpski telegraf dobio je novac od najmanje 12 opština u Srbiji u iznosu nešto manjem od 8,5 miliona dinara. (71.000 evra). Najviše novca, 5 miliona dinara, ovom provladinom tabloidu dao je Grad Beograd.\nIstovremeno, ovaj tabloid se u poslednjem izveštaju Saveta za štampu našao pri vrhu liste domaćih štampanih medija koje najviše krše novinarski kodeks.\nNa godišnjicu ubistva Olivera Ivanovića u sredu 16. januara ulicama Beograda je u dugoj povorci od...\n„Jadnici“ i „bednici“ reči su kojima su provladini mediji nazvali lidere opozicije prenose...\nVučiću opet preti uništenje, Srbiji okupacija\n„U Hrvatskoj, Makedoniji i Crnoj Gori razgovarao sam da se osnuje pakt protiv Srbije”, naslov je...


Ozakonjenje nelegalnih objekata do kraja mandata Vlade - Istinomer\n„Naš cilj je da do kraja mandata završimo potpuno ozakonjenje nelegalno izgrađenih objekata, jer sve naše analize i procene pokazuju da je to apsolutno moguće.“\nNekoliko meseci nakon formiranja nove Vlade Srbije, krajem novembra 2016, ministarka građevinarstva, saobraćaja i infrastrukture Zorana Mihajlović istakla je da je cilj Ministarstva na čijem je čelu da do kraja mandata te Vlade, bude završen proces ozakonjenja nelegalnih objekata u Srbiji. Naglasila je da sve analize tog Ministarstva „pokazuju da je to apsolutno moguće“.\nOvaj cilj istaknut je i na zvaničnom sajtu Ministarstva građevinarstva, saobraćaja i infrastrukture.\nFoto: MGSI / Printscreen\nNa tome će, kako je tada kazala ministarka Mihajlović, raditi 1.046 ljudi, angažovanih na tri godine.\nMinistarka je obećala da će u naredne tri godine biti završena legalizacija 1,6 miliona nelegalnih objekata, koliko je istakla da ih ima u Srbiji. Od toga, kako je dodala, oko 85 odsto su porodične kuće i stanovi.\nIstakla je da je na taj dan (30. novembar 2016) bilo popisano 364.000 nelegalno izgrađenih objekata, a da je ozakonjeno 37.850.\nPodsetimo, Zakon o ozakonjenju objekata donet je 2015. godine po hitnom postupku, a dobio je svoje izmene već 2018. godine.\nMinistarka Mihajlović 2015. godine o donošenju Zakona o ozakonjenju i rešavanju problema divlje gradnje. Izvor: Youtube/RTV\nPočetkom 2019. iz Ministarstva su rekli da je na osnovu ovog Zakona za nešto više od tri godine njegovog sprovođenja, doneto 210.000 rešenja o ozakonjenju, a da je vladina komisija dala saglasnost za dodatno angažovanje ukupno 1.056 ljudi na poslovima ozakonjenja.\n„Lokalne samouprave imaju sve uslove i zakonske i kadrovske da taj važan zadatak koji se obavlja u javnom interesu Srbije uspešno privede kraju do 2023. godine, koji je kao rok za završetak predmeta dat poslednjim izmenama i dopunama zakona“, rekli su iz Ministarstva građevine.\nU Zakonu se navodi da će nadležni organ doneti rešenje kojim se zahtev odbija, „ako u roku od pet godina od dana stupanja na snagu ovog zakona objekat koji je predmet ozakonjenja ne bude ozakonjen“.\nMinistarka je u septembru 2019. rekla da proces ozakonjenja u najvećim gradovima u Srbiji ne ide onom brzinom kojom su hteli.\nVečernje novosti, 6. 9. 2019, godine\n“Nemamo ništa protiv toga da nam, ukoliko postoji još nešto što lokalne samouprave misle da možemo da uradimo da unapredimo proces, sugerišu da to uradimo, ali i oni moraju da se pokrenu. Sve što su tražili mi smo ispunili, od zapošljavanja kadra do brojnih tumačenja i pojašnjenja. Čini se da ovde ima dosta stvari koje predstavljaju korupciju, to je jasno vidljivo kad neke stvari stoje.”\nDo februara ove godine, u Srbiji je, prema podacima s kraja prošle godine, ozakonjeno oko 230.000 objekata, dok na legalizaciju čeka još – milion i po objekata.\nMinistarka je u februaru ove godine najavila pomoć gradovima i opštinama kako bi proces tekao brže. Najavila je da će katastar do kraja ove godine biti potpuno elektronski, kao i da se 2021. godine očekuje da zaživi i e-prostor (objedinjena procedura u oblasti izrade planskih dokumenata).\n„Uvek možemo brže i bolje. Što se tiče ozakonjenja, moramo biti mnogo brži i moraćemo mnogo da više radimo sa jedinicama lokalnih samouprava jer čini mi se da je gradovima i opštinama potrebna pomoć budući da one realizuju taj zakon“, rekla je ona.\nInače, prema bazi koja se nalazi na zvaničnom sajtu resornog Ministarstva, u Srbiji je bilo popisano više od dva miliona nelegalnih objekata.\nLink do grafičkog prikaza baze nezakonito izgrađenih objekata u Srbiji.\nNa naša pitanja Ministarstvu dokle se stiglo sa legalizacijom nelegalnih objekata i kada se može očekivati završetak tog procesa, odgovore nismo dobili.\nBudući da do kraja mandata ove Vlade proces ozakonjenja nelegalno izgrađenih objekata nije blizu kraja, iako je ministarka Mihajlović 2016. tvrdila da “sve naše analize i procene pokazuju da je to apsolutno moguće“, njeno obećanje ocenjujemo kao – neispunjeno.\nZorana Mihajlović neispunjeno Legalizacija objekata Ozakonjenje nelegalnih objekata


Laguna - Bukmarker - Prikaz knjige „Srpski viteški kod“ Marka Aleksića [video] - Knjige o kojima se priča\nModeran pristup istorijskih nauka u svetu danas ima težište na istraživanju socijalne istorije, odnosno društvenih odnosa i svakodnevnog života ljudi. Kada je reč o srednjem veku, viteštvo je jedna od osobenosti evropske kulture. Kakvo je ono bilo u Srbiji istraživao je arheolog Marko Aleksić.\nKnjiga "Srpski viteški kod" prvi je naučni pokušaj kod nas da se osvetli viteška kultura u srednjovekovnoj Srbiji.\nKnjiga donosi nova saznanja o ratničkoj tradiciji, osvetljava viteške turnire i atmosferu dvoboja, tumači simboliku grbova ali ukazuje i na popularnost čitanja viteških romana. Govori o romantičnoj ili dvorskoj ljubavi, o tadašnjim shvatanjima o braku, odnosu muškarca i žene, ali i o ženama vitezovima.\n"Istraživanje koje je predstavljeno u ovoj knjizi pokazuje da je viteštvo u srednjovekovnoj Srbiji bilo veoma srodno, zapravo je predstavljalo jednu celinu sa onim evropskim viteštvom kako ga zamišljamo. I to je i za mene bilo jedno otkriće – da je zapravo kod nas postojala viteška kultura gotovo u svim onim manifestacijama kako pretpostavljamo da je bila u Zapadnoj Evropi", objašnjava autor.\nTu su neka sasvim nova zapažanja i otkrića o ranoj tradiciji viteške kulture na našim prostorima. Među njima, prvi pomen viteza 1080. godine pod latinskim nazivom miles.\n"Druga važna stvar je dodir krstaša sa vladarima na našem prostoru, to se dešava još od vremena Konstantina Bodina i Prvog krstaškog rata. Pored toga, zanimljiv je podatak koji donosi ova knjiga o postojanju srpskih monaha u manastiru Svete Katarine na Sinaju gde su pisali dokumenta na ćirilici i glagoljici. Knjiga je važna zato što je naučno utemeljena, koristi sve raspoložive izvore i svi ti podaci su proverljivi", ističe Dejan Bulić sa Istorijskog instituta.\n"Srpski viteški kod" – dinamično i faktografski bogato štivo, namenjeno široj čitalačkoj publici, ukazuje na mogućnost drugačijeg čitanja odnosno sagledavanja epohalnih nacionalnih događaja.


presuda : strana 2 : Južne vesti\n“Toplana” kažnjena zbog nepotpisivanja ugovora sa korisnicima\n11:30, 16. 6. 2018.\nIako je imala dve godine da potpiše ugovore sa Nišlijama koji koriste daljinsko grejanje, a ministarstvo ih je više puta na to upozoravalo, "Gradska toplana" to nije učinila na vreme i time je prekršila Zakon o energetici. Zbog toga ih je Udruženi pokret slobodnih stanara (UPSS) tužio i kažu da je ovo preduzeće kažnjeno sa pola miliona dinara. Aktuelni direktor Predrag Milačić kaže da će se žaliti.\nSud naložio komunalcima da, nakon što su kopali bez saglasnosti vlasnika, vrate sve u prvobitno stanje\n14:59, 15. 6. 2018.\nNakon što su februara, bez ikakvog projekta i saglasnosti vlasnice placa, kuršumlijski komunalci upali mašinama u dvorište Čedoslave Ristić, kako bi njenog komšiju povezali na vodovodnu i kanalizacionu mrežu, JKP "Toplica" će morati da izvadi cevi iz zemlje i sve vrati u prvobitno stanje, uz plaćanje sudskih troškova od 69.550 dinara.\nNekadašnji direktori Elektrodistribucije oslobođeni optužbi za korupciju\n09:42, 12. 4. 2018.\nPravosnažnom presudom sud je oslobodio odgovornosti petoro nekadašnjih rukovodilaca niške Elekrodistribucije , koji su bili optuženi za zloupotrebu službenog položaja, jer su bez tendera sklapali ugovore o kupovini softvera sa novosadskom firmom.\nZa ubistvo mladića ispred prokupačke kafane 13 godina zatvora\n12:57, 5. 2. 2018.\nZa ubistvo 26-godišnjeg Vojislava Blagojevića iz sela Vidovača koji je prošle godine uboden nožem dok je pokušavao da razdvoji mladiće koji su tukli vlasnika kafane, nepravosnažno je na 13 godina osuđen 19-godišnjak iz Prokuplja koji je potegao nož, dok su 4 mladića koji su sa njim bili u društvu osuđeni na po 4 meseca zatvora. Tužilaštvo najavljuje žalbu na ovakvu presudu.\nAdvokat niških žandarma: Žalićemo se i sudu u Strazburu\n14:23, 13. 12. 2017.\nPresuda niškim žandarmima trebalo je da bude ili jesu ili nisu krivi - u potpunosti, a uslovne kazne su “kompromis”, ocenjuje njihov advokat Filip Domazet. Dodaje da nisu zadovoljni presudom, da će se žaliti na nju, a ako bude potrebno ići će i pred Evropski sud za ljudska prava u Strazburu.\nNiški žandarmi dobili uslovne kazne zbog incidenta na “Paradi ponosa”\n10:05, 8. 12. 2017.\nUslovne kazne zatvora u trajanju od 6 meseci dobila su šestorica žandarma, dok je jedan dobio osmomesečnu kaznu, zbog incidenta koji se pre nekoliko godina dogodio na “Paradi ponosa” u kojem su učestvovala i braća predsednika Aleksandra Vučića i gradonačelnika Beograda Siniše Malog.\nProkuplje četvrtinu budžeta mora da isplati zbog duga Direkcije\n15:29, 4. 12. 2017.\nZbog duga prokupačke Direkcije nastalog od 2007. do 2009. godine, nakon izvedenih, a neplaćenih infrastrukturnih radova, Opština koja je preuzela obaveze stare Direkcije mora da po izvršnoj sudskoj presudi Apelacionog suda u Beogradu isplati "Univerzal banci" dug od 202,5 milona dinara, što je oko četvrtina godišnjeg budžeta.\nKasacioni sud presudio u korist Bankovića, račun Radničkog u blokadi\n20:20, 9. 11. 2017.\nSaga, koja je obišla sve sudove u Srbiji i svaki je opovrgnuo presudu prethodnog, došla je i do najvišeg Kasacionog, iz koga su naložili Radničkom da isplati 15.000.000 bivšem predsedniku Zoranu Bankoviću, zbog njegovih pozajmica klubu. Dok u fudbalskom klubu smatraju da je presuda neosnovana, Banković se zahvaljuje Aleksandru Vučiću, a račun kluba je zbog naplate dugova blokiran.\nSud poništio Rešenje Vlade o smeni načelnika Topličkog okruga\n08:25, 3. 10. 2017.\nPravosnažnom presudom Upravnog suda u Nišu Bratislav Jovanović je dobio spor protiv Vlade Srbije koja ga je nezakonito smenila novembra 2014. godine, tako da je on, po trenutno jedinom validnom rešenju iz marta 2013. godine, i dalje načelnik Topličkog okruga.\nStrancu uhvaćenom sa 5 kg kokaina zatvor od 5 godina\n17:20, 18. 4. 2017.\nNakon što su ga carinici kod Preševa 3. aprila uhvatili sa oko 5 kilograma kokaina, turski državljanin sa prebivalištem u Nemačkoj i Više tužilaštvo u Vranju postigli su sporazum prema kome će on biti osuđen na 5 godina zatvora, uz 3 godine zabrane ulaska u Srbiju nakon isteka zatvorske kazne.\nRadnički dobio Crvenu zvezdu na sudu\n11:36, 11. 4. 2017.\nTužbu, koju je Fudbalski klub Radnički uputio Arbitražnom sudu pre 2 meseca, a na račun toga što im Crvena zvezda nije isplatila novac za transfer Milana Pavkova, dobio je niški klub, potvrdio je njihov direktor Rade Basta.\nViši sud u Nišu ne priznaje odluke Ustavnog i suda u Strazburu\n09:27, 29. 3. 2017.\nBez obzira na to što je troje Nišlija, posle skoro 30 godina provedenih pred sudovima, naplatilo oko 100 miliona dinara od Grada, za zemljište na “Beverli Hilsu” koje im je oduzeto pre više od pola veka, Viši sud u Nišu je poništio “odluku o izvršenju” koju su doneli i Ustavni sud i sud u Strazburu i naložio im da vrate pare Gradu.\n3 godine od ubistva Vuka Stoiljkovića\n17:11, 10. 2. 2017.\nUbistvo koje je uzdrmalo javnost u Srbiji a hiljade Nišlija "izvelo" na ulice, desilo se pre tačno 3 godine, kada je 19-godišnji Dimitrije Stevanović nožem ubio 22-godišnjeg studenta medicine iz Niša Vuka Stoiljkovića.\nNanogica i uslovne kazne zbog korupcije u niškoj Vojnoj bolnici\n16:28, 6. 2. 2017.\nPosle priznanja da je davao mito lekarima niške Vojne bolnice, vlasnik firme iz Niša koja se bavi ortopedskim pomagalima, osuđen je nepravnosnažno na godinu dana kućnog zatvora. Još trojica predstavnika ortopedskih firmi osuđeni su uslovno zbog davanja mita, dok je postupak protiv lekara Vojne bolnice još pred Tužilaštvom.\n10:47, 4. 6. 2020.\nSudija prokupačkog suda vozio pijan, pa napao policajce\n09:53, 4. 6. 2020.\nBez vode uži centar i nekoliko ulica u Nišu\n09:42, 4. 6. 2020.\nJug možda dobije još jednog predstavnika u KLS - Piroćanci spremni za viši rang\n08:52, 4. 6. 2020.\nProkupački planinari za vikend osvajaju vrh Treske na Kopaoniku


Rusija i Nemačka započele pregovore o nabavci vakcine „Sputnjik Ve“ - 08.04.2021, Sputnik Srbija\nRuski fond za direktne investicije počeo je pregovore sa nemačkim vlastima o isporuci vakcine „Sputnjik Ve“ (Sputnik V), navodi se u saopštenju Fonda. 08.04.2021, Sputnik Srbija\nrusija, svet, vesti, nemačka, sputnjik ve (sputnik v)\n20:13 08.04.2021 (Osveženo: 01:11 26.08.2021)\n© Sputnik / Magda Gibelli / Uđi u foto-galerijuTransport vakcine protiv kovida "Sputnjik Ve"\n„Ruski fond je započeo pregovore sa predstavnicima vlade Nemačke o preliminarnom sporazumu o kupovini ‘Sputnjika Ve’ za Nemačku“, navodi se u izjavi na zvaničnom nalogu vakcine na Tviteru.\nNekoliko nemačkih regiona ranije je najavilo spremnost da razgovara o snabdevanju i proizvodnji ruske vakcine protiv virusa korona „Sputnjik Ve“. Savezne države Meklenburg-Zapadna Pomeranija i Brandenburg najavile su da si spremne da započnu takve pregovore sa Moskvom. \nAnketa: Više od polovine stanovnika Nemačke spremno da se vakciniše „Sputnjikom“\nNemačka komisija za vakcinaciju: Podaci o „Sputnjiku Ve“ izgledaju veoma dobro\nU Bavarskoj sve spremno za uvoz ruske vakcine


Gradski odbor Jedinstvene Srbije u Vranju obeležava 10 godina od osnivanja\nGradski odbor Jedinstvene Srbije u Vranju obeležava važan jubilej, 10 godina od svog osnivanja.\nTokom ovog perioda izrasli smo u jednu ozbiljnu i stabilnu političku stranku, koja je pouzdan koalicioni partner u vlasti od 2012. godine. U dva izborna ciklusa GrO JS Vranje samostalno je izlazio na lokalne izbore i postigao izuzetan uspeh, osvojivši blizu 10% glasova.\nZahvaljujući tome sada smo u lokalnom parlamentu zastupljeni sa 6 odborničkih mandata. Cilj Jedinstvene Srbije je borba za bolji život svakog građanina i uvek ćemo podržavati predloge koji su dobri za Grad i građane bez obzira da li smo deo vlasti ili smo opozicija.\nGradski odbor Jedinstvene Srbije u Vranju ima mnogo razloga da bude zadovoljan brojem novih članova stranke, i boljom i kvalitetnijom organizacijom rada unutar stranke, kao i formiranom celokupnom infrastrukturom stranke . Iako je tokom deset godina pretrpeo dosta izmena, Gradski odbor sada funcioniše još bolje jer su u njemu pošteni, vredni i dosledni ljudi koji veruju u politiku Dragana Markovića Palme i Jedinstvene Srbije.\nPodmladak JS Vranje je takođe imao vrlo zapaženo delovanje,veliki broj akcija kroz koje su upoznavali sugrađane sa programom i ciljevima stranke, širili duh zdravog života, naročito kroz sport. Formiranjem stranačke Lige u malom fudbalu, okupljeno je više od 20 ekipa (mesnih odbora) a najbolji među njima (50 mladih fudbalera) kao nagradu za učešće dobili su besplatno letovanje u Paraliji.\nAko se osvrnemo na učešće u vlasti GrO JSVranje, moramo istaći da su ideje koje u oblasti socijalne politike sprovodi Dragan Marković Palma u Jagodini, jednim delom preslikane i na lokalnu samoupravu u Vranju. Đaci prvaci dobijaju jednokratnu pomoć u iznosu od 5.000, obezbeđen je besplatni prevoz za penzionere, trudnice i porodilje, a svaka novorođena beba dobija pomoć od Grada u iznosu od 100 evra u dinarskoj protivvrednosti.\nSa druge strane, potrebno je da poljoprivredni proizvođači imaju siguran plasman robe i dobru otkupnu cenu proizvoda. Zalagaćemo se da se otvore nove otkupne stanice i mlekara, da se poljoprivrednicima omogući da preko otkupa svojih proizvoda mogu da nabave novu poljoprivrednu mehanizaciju. Lokalna samouprava ne sme da se oslanja samo na subvencije koje daje država, već treba da ima sopstveni fond odakle će se uzimati sredstva za pomoć poljoprivrednicima.\nŽrtve porodičnog nasilja ne smeju biti odbačene od društva, već im se mora obezbediti radno mesto, ako su nezaposlene, a roditelji dece sa smetnjama u razvoju moraju da imaju izjednačen status sa hraniteljima, dakle, pravo na radni staž i novčana primanja kao i hranitelji. To su naši ciljevi i bićemo istrajni u nameri da ih ostvarimo.\nGrO Jedinstvene Srbije Vranje


MISSION: OXYGEN u 150 minuta na TV PRVA – MISSION: OXYGEN\nPovodom obeležavanja Nacionalnog dana bez duvana ove godine, 31.januara, u emisiji 150 minuta (TV PRVA), gostovala je Ivana Jovanović u ime MISSION: OXYGEN programa. Povod gostovanja bio je razgovor o pojavi pušenja kod mladih u Srbiji, ali i o elektronskim cigaretama i pušenju nargila čija “popularnost” sve više raste.\nSvetska zdravstvena organizacija procenjuje da upotreba duvanskih proizvoda godišnje u svetu odnese više od 8 miliona života, međutim, i pored nebrojano puta pomenute štetnosti i opasnosti pušenja ne samo za pušače, već i za one koji se nalaze u njihovoj blizini, broj pušača u Srbiji se ne smanjuje.\nZabrinjavajuća je činjenica da se sa pušenjem počinje veoma rano, već u uzrastu dece petog razreda osnovne škole. Zbog toga je osnovna misija programa MISSION: OXYGEN prevencija pušenja i promocija zdravih navika kod dece i mladih. Fokus je na deci od 10 do 12 godina starosti, baš zato što su istraživanja pokazala da se tada najčešće počinje sa pušenjem i da je to najbolje vreme za prevenciju. Relevantni podaci za Srbiju, prema istaživanju koje je sproveo Institut “Batut”, ukazuju na to da 16,2% učenika koristi neki od duvanskih proizvoda, a čak 9% učenika koristi nargilu.\nTrend pušenja nargile se sve više širi među mladima, a činjenica je da redovno konzumiranje nargile svrstava ljude u kategoriju pušača. Pored toga, istraživanja koja su sproveli Svetska zdravstvena organizacija i institut “Batut”, ukazuju na to da upotreba nargile dokazano vodi kasnijem prelasku na pušenje cigareta. Mladi se često pozivaju na “bezazlenost” nargile, međutim poznato je da usled procesa mešanja sa vodom ne dolazi do filtracije štetnih materija i da ostaju nikotin, metanol i druge štetne supstance koje se prilikom pušenja nargile unose u organizam.\nKao “nova pošast” 21. veka kada je upotreba duvana i razvijanje navika loših po zdravlje u pitanju, javljaju se elektronske cigarete (kao navodno zdrava alternativa) i ostali bezdimni proizvodi. Elektronske cigarete koriste pušači koji pokušavaju da prestanu da puše i oni koji se deklarišu kao nepušači, međutim da li je istina to da su elektronske cigarete zdravije? Ne, radi se o zabludi! Kao nova i još uvek nedovoljno ispitana pojava, štetnost e-cigare nije do kraja utvrđena, ali se one i dalje reklamiraju na određeni način usled nedostatka zakonskih regulativa koje treba da definišu pravilnu terminologiju kada su bezdimni proizvodi u pitanju. Problem koji se javlja kod bezdimnih proizvoda jeste to što se reklamiraju kao zdravija opcija, ali jedina poznata razlika je ta da oni ne sadrže duvan. Ipak, sadrže nikotin (koji stvara zavisnost i različite promene u oragizmu) i druge supstance za koje je dokazano da izazivaju niz kardiovaskularnih bolesti. Dakle, bezdimni proizvodi NISU zdraviji samo zato što ne sadrže duvan. Kako su još uvek nedovoljno ispitani, ove proizvode je teško zakonski regulisati, a to nije problem samo u Srbiji.\nOno što je veći problem, bez obzira da li je neko pušač ili nepušač, jeste izloženost svih ljudi duvanskom dimu usled nepostojanja zabrane pušenja u javnim prostorima. MISSION: OXYGEN sarađuje sa stručnom javošću, koja predstavlja jedan od stubova projekta, i ima za konkretan cilj kreiranje javnih politika kojima se može uticati na donosioce odluka u pravcu uvođenja zakona o zabrani pušenja. Donošenje ovog zakona dovelo bi ne samo do smanjenja broja pušača, već i do smanjenja izložesnosti duvanskom dimu.


Vučić: Poziv za sto evra koštaće 10 ili 20 dinara - NOVA portal\nDruštvo Autor:Milica Rilak24. apr. 202012:56 > 13:0673 komentara\n„Što se ostalih tiče, malu izmenu, odnosno obavezu da se telefonom ili klikom potvrdi da želite tih sto evra, uneli smo zato što su se brojni tajkuni žalili preko vašeg i drugih medija, da oni ne žele tih sto evra, da je to za njih ponižavajuće“, dodao je Vučić.\n„A to je sve što treba da se uradi – samo okrenuti broj telefona, što je poziv koji košta 10 ili 20 dinara. Ako je to problem, onda stvarno ne znam – mislim da nema ničeg prostijeg i jednostavnijeg nema nego da pozovete, ništa ne treba da pričate, dobićete novac“, rekao je Vučić, i tako nam otkrio da se „poziv za sto evra“ plaća, odnosno da građani treba da plate da bi dobili novac od države.\nAleksandar Vučićsto evra


Sistemsko rješavanje ranog prepoznavanja i zaštite djece od faktora rizika - CPRC\nMinistarstvo za obrazovanje, nauku i mlade Kantona Sarajevo i Centar za istraživanje politike suprotstavljanja kriminalitetu nastavlja sa provođenjem radionica u osnovnim školama u Kantonu Sarajevo za primjenu Programa prepoznavanja i zaštite djece od faktora rizika. Nastavnici iz sedam škola do sada su upoznati o ciljevima, prednostima, te načinu primjene navedenog Programa.\nProgramom se osnažuju nastavnici i učenici kroz primjenu matrice kao alata za opažanje ponašanja koji mogu biti indikatori rizika za optimalan rast i razvoj djeteta. Matrica je time direktna pomoć i podrška nastavnicima i učenicima. Krajnji cilj Programa je izgradnja sigurne zajednice za sve kroz identificiranje rizičnih faktora u okruženju, prevenciji i smanjenju ispoljavanja društveno neprihvatljivih oblika ponašanja, jačanje zaštitnih faktora i eventualno otklanjanje faktora rizika.\nCentar za istraživanje politike suprotstavljanja kriminalitetu (CPRC) gore navedene radionice provodi u okviru projekta „Pravda za svako dijete“ koji se realizira uz podršku Švedske agencije za međunarodni razvoj i saradnju, Vlade Švicarske i UNICEF-a, a u saradnji sa nadležnim ministarstvima, institucijama i agencijama, kao i organizacijama civilnog društva.


Francuski naftni gigant kritikovao sankcije Rusiji - Sputnjik Srbija\n04:07 09 Maj 2021\n22:15 07.02.2018 Preuzmite kraći link\nPujane je istakao da su sankcije „loš sistem“ zbog kog stradaju ljudi kojima ne ostaje drugi izbor osim da podržavaju svoju zemlju. On smatra da je upravo to razlog zbog kojeg raste nacionalističko raspoloženje u Rusiji.\nPrema njegovom mišljenju, da bi bile ukinute sankcije Rusiji, neophodno je da republikanci i demokrate postignu sporazum u Kongresu SAD, gde je antirusko raspoloženje veoma snažno.\nU Evropi se ne zapaža pozitivna dinamika u vezi s ovim pitanjem, naveo je Pujane i dodao da nije čudno to što Rusija ne obraća pažnju na embargo na isporuku goriva Severnoj Koreji. Dejstva Rusije u Siriji i Libiji mogu se takođe objasniti željom da se izađe iz izolacije, tvrdi Pujane.\nPrvi čovek „Totala“ je naveo da projekat njegove kompanije u Iranu „Saud pars 11“ postiže uspeh i da se posao nastavlja bez obzira na to što je situacija u Kongresu SAD i dalje nejasna. „Ako Amerikanci odluče da istupe iz nuklearnog sporazuma s Iranom i da uvedu dodatne sankcije, to će nas ozbiljno zabrinuti“, rekao je Pujane.\nKada je reč o naftno-gasnoj industriji, prema rečima biznismena, sada se oseća nedostatak velikih investicija. On upozorava da postoji rizik da nakon 2020. godine ne bude dovoljno nafte.\n„Potražnja veoma brzo raste, a tokom poslednje tri godine čak i dva puta brže nego tri godine ranije“, tvrdi Pujane. Kada cene nafte padaju, investicije prestaju da stižu, ali potražnja za naftom raste, objašnjava on.\nsankcije Rusiji, kompanija, investicije, nafta, gas, Total, Patrik Pujane, Francuska


Fener na korak do titule | Double - Double\nFener na korak do titule\nJune 11, 2017 Nemanja T.\tLeave a comment\nFenerbahče je slavio sa 83:74 protiv Bešiktaša i poveo sa 2:0 u finalnoj seriji plej-ofa turskog šampionata.\nUtakmica je rešena na minut i po pre isteka vremena. Tačku na i je stavio Kalinić, koji je posle odlične akcije celog tima ostao sam na desnoj strani i pogodio trojku kojom se Fenerbahče odlepio na sigurnu prednost.\nU prvom poluvremenu se odvijala rezultatska klackalica. Bešiktaš je uspeo da prvu četvrtinu završi sa prednošću 17:19, ali je Fenerbahče do odlaska na odmor napravio preokret, te je druga četvrtina završena rezultatom 39:36. U trećoj četvrtini Fenerbahče pravi prvu osetniju prednost i završava je rezultatom 58:49.\nNajefikasniji u pobedničkom timu bili su Bogdanović sa 19 poena i 7 asistencija, Veseli sa 16 poena, Kalinić sa 15 poena i 6 skokova, Slukas sa 11 i Judo sa 7 poena i 10 skokova. U Bešiktašu su se istakli Rol sa 16 poena i 5 skokova, Štimac sa 15 poena i 11 skokova, Stroberi sa 12 poena, 5 skokova i 5 asistencija, Vejseloglu sa 12 i Tompson sa 8 poena.


Pregled\tHoroskop\tKontakt\tNikola Jokić – srpski Mark Gasol\nNa poslednjih deset utakmica sedam puta je Jokić bio ’dvocifren’, a i u mečevima u kojima nije bio, to je nadoknadio u drugim statističkim kategorijama – protiv Jute je imao 8 poena, 6 skokova i 4 asistencije, a protiv Bostona 3 poena, 7 skokova i 4 asistencije.\nNedavno je odigrao i fantastično protiv Toronta sa 27 poena, 14 skokova i 4 asistencije, ustalio se u startnoj petorci Nagetsa i jedan je od igrača oko kojih će se graditi budući tim. “Mnogo me podseća na Marka Gasola, plejmejker je na poziciji centra – dobar je u ’give-n-go’ igri, stvara sebi prostor, nalazi druge... Mislim da će biti igrač Ol-star kalibra“, kaže Jokićev saigrač Emanunel Mudijej. I trener Majk Maloun pre nekoliko dana izjavio je da ne bi trejdovao Nikolu ni za koga, a nagrada za dobre partije stigla je u vidu poziva da bude deo Ol-star vikenda. “Nije ni trebalo da igra ove godine, trebalo je samo da dođe u SAD i navikne se na NBA, a sada je odjednom startet. Veština koju poseduje, šut, dodavanje, osećaj, inteligencija, sve to neverovatno je za momka od 20 godina“, naglašava Maloun.\nOsim na terenu, Jokić je saigrače osvojio i van njega, pa je tako usred intervjua koji je davao saigrač Džamir Nelson prišao i počeo da mu masira ručni zglob. “Navikli smo na to do sada, on je takav, opušta sve oko sebe“, prokomentarisao jeNelson. “Dobro imitira igrače, sjajan je ruki“, nadovezao se Darel Artur, a potom i Mudijej:“Kada nekome pevamo pesmu za srećan rođendan, on prilično ludo pleše, zabavan je“. Jokić sada prosečno beleži 9,7 poena, 6 skokova i 1,9 asistenciju, a nedavno je u intervjuu za B92 govorio o svemu što NBA nosi, kao i o mnogim drugim stvarima.


Regioni - datum: 2018-01-24 ROŽAJSKI PARLAMENT USVOJIO NEKOLIKO ODLUKA, PREDSTAVNICI OPOZICIJE OPTUŽUJU POJEDINE OPOZICIONE KOLEGE\nSa sjednice DPS po nalogu blokira Rožaje Nastavak bojkota parlamenta od strane DPS-a vjerovatno ima specijalne razloge, jer ,,odozgo” dobijaju instrukcije da ovu opštinu drže u specijalnom statusu, i to je već uobičajeno, kaže Hazbija Kalač\nROŽAJE- Nakon skoro pola godine bojkota, dio opozicionih odbornika vratio se juče u rožajski parlament. I pored toga što su, prema tvrdnjama predsjednika SO Huseina Kurtagića, najavili da će prisustvovati sjednici, odbornici DPS-a i SD-a se nisu pojavili u sali za sastanke, dok sjednici nije prisustvovao ni jedan odbornik Bošnjačke stranke. Na početak sjednice odbornici su čekali pola sata zbog, kako je saopšteno, nesaglasja između predsjednika SO i Radija Rožaje, jer ovaj medij nije na vrijeme obaviješten da će se sjednica održati danas. Na samom početku sjednice, odbornici Bošnjačke stranke su zatražili da se u dnevni red, osim odluka koje se tiču razvoja Rožaja, čije razmatranje je ranije dogovoreno, uvrste i odluke, o privremenom finansiranju opštine za period januar – mart 2018. godine, kao i odluka o razrješenju sekretara skupštine i odluka o određivanju privremene lokacije za eksploataciju tehničko-građevinskog zemljišta. Predstavnici SDP-a su kazali da su došli da podrže tri tačke dnevnog reda, ali i da su odlučili da neće bojkotovati parlament, isključivo zbog interesa građana i privrednika u cilju otvaranja novih radnih mjesta.\nFaruk Agović (SDP) kazao je da neće podržati nove tačke dnevnog reda, osim onih koje su dogovorene na kolegijumu odborničkih klubova, odosno odluke o određivanju lokacije za biznis zonu, o određivanju lokacije za izgradnju benzinske pumpe na Skarepači i odluku za studiju lokacije „Pogled”.\n-Mi nećemo praviti bilo kakve koalicije u okviru vlasti već ćemo raditi na stvaranju koalicije s građanima Rožaja, kako bismo se borili za opšte dobro stanovništva, a ne za glasove. Apelujem na kolege da zaboravimo na političke podjele i da se dogovorimo kako da izađemo iz stanja u kojem se nalazi naša Opština, jer će u suprotnom ovaj grad postati mjesto za život penzionera i učenika. Tokom bojkota parlamenta niko iz opozicije nije učinio ništa da se izađe iz krize, pa u tom smislu pozivam Socijaldemokrate i predstavnike DPS-a da kažu šta su s državnog nivoa učinili da pomognu Rožajama?! Koalicija na državnom nivou se lako dogovori kad su u pitanju državni interesi, ali ne i kada se radi o lokalnom interesu.Pored Bošnjačke stranke, veliku odgovornost snose ostali koalicioni partneri na nivou države. Prihvatam i svoju odgovornost, ali ona je u ovom trenutku znatno manja od vaše. Kažite šta su ministri iz redova Socijaldemokrata, osim što su uposlili par ljudi, uradili za ovu opštinu – upitao je Agović.Odbornik Stranke pravde i pomirenja Hazbija Kalač optužio je lokalni DPS da odbijaju da prisustvuju sjednici skupštine, jer su se uklopili u nečiji plan ,,što gore to bolje’’.\n-Nastavak bojkota parlamenta od strane DPS-a vjerovatno ima specijalne razloge jer ,,odozgo’’ dobijaju instrukcije da ovu opštinu drže u specijalnom statusu, i to je već uobičajeno. Ovo ništa nije čudno, jer ta partija i njen koalicioni partner na državnom nivou, Bošnjačka stranka, dugi niz godina vrše opstrukcije prema ovom gradu za koji, pak, važi pravilo, što gore to bolje, nekom bolje, a nama ovdje uvijek gore i ne može biti gore iz godine u godinu – kazao je Kalač.Odbornici su većinom glasova usvojili odluku o privremenom finansiranju opštine za period januar-mart 2018. godine. Jednoglasno je usvojena odluka o privremenoj lokaciji za eksploataciju tehničko-građevinskog zemljišta. Većinom glasova su usvojene i odluke o zaradi lokalnih funkcionera i lokalnih službenika i namještenika, te odluka o studiji lokacije benzinska pumpa u mjestu Skarepača, kao i studija lokacije ,,Pogled'' i odluka o proglašenju biznis zone.\nIz SD-a, čija dva odbornika takođe nisu prisustvovala sjednici, kažu da su na ovaj način ispoštovali dogovor s kolegijumom klubova.\n-Mi smo se zalagali na kolegijumu odborničkih klubova da, ukoliko treba da se vratimo u parlament, to učinimo svi. Međutim, desilo se da su led probila dva odbornika SDP-a i odbornik SPP-a. Bilo je dogovoreno da ukoliko se vratimo razgovaramo samo o privrednim temama. Mi smo bili dosledni i nismo imali mandat predsjedništva da se pojavimo danas u skupštini. Još je razloga zbog kojih ne želimo da se vratimo u lokalni parlament, jer nije usvojen završni račun opštine u zakonskom roku, odnosno do polovine prošle godine, a tu je i neodmjereno i netransparentno zapošljavanje i nagomilavanje administracije koja više od pola godine ne prima platu, kao i to što se Opština kreditno zadužila i što Bošnjačka stranka nema razultata u vršenju vlasti – ističu u SD-u, i naglašavaju da su prisustvo u skupštini uslovili isplatama zarada zaposlenima u lokalnoj upravi gdje, kako naglašavaju, nema njihovih kadrova.\nDPS: Dil između SDP-a i BS-a\nIz OO DPS-a su saopštili da su se s opozicionim kolegama dogovarali da podrže tri tačke dnevnog reda koje se odnose na investicije i biznis, a da ostale teme utvrde na kolegijumu odborničkih klubova.\n-Međutim, predstavnici SDP-a (koalicioni parner BS-a u ranijem periodu) na sastanak su otišli mimo dogovora- kazali su u lokalnom DPS-u. Pojedini predstavnici DPS-a tvrde da je na pomolu određeni dil između SDP-a i BS-a, ističući da je riječ o aranžmanu kroz koji bi na mjesto inspektora šumarstva bio postavljen član SDP-a u zamjenu da odbornici te partije daju legitimitet određenim odlukama u lokalnom parlamentu.\nKalač: Neka uslove vlast na državnom nivou\nHazbija Kalač je istakao da postoji velika razlika u politici koju vode predsjednici SO Rožaje i Opštine Rožaje.\n-Predsjednik opštine očito nije u saglasju sa svojom partijom, niti partija s njim. Oni ni šest mjeseci otkad opozicija bojkotuje parlament nisu ništa učinili kako bi stvorili većinu bez koje ne mogu da funkcionišu, tvrdi Kalač.\nOn je predstavnicima BS-a poručio da su ih ,,njihovi koalicioni partneri na državnom nivou uveli u tu politiku da budu sluge nekih ideologija, koje se nisu usaglasile devedesetih godina prošlog vijeka, ali zbog par novih milionera realizujete projekat da nestane ovaj narod‘‘. -Vi ste odgovorni za stanje koje je zadesilo ovaj grad. Vi ste vodili računa da obezbijedite većinu na državnom nivou, ali niste našli snage da vašeg koalicionog partnera s tog istog nivoa privolite da uđe s vama u koaliciju kako biste radili legalno. Trebalo je da ih uslovite da neće biti vlasti na državnom nivou ako nemate podršku ovdje da ne radite u ilegali– kazao je Kalač.


Ukrajina stopira železnički saobraćaj sa Rusijom? - 06.08.2018, Sputnik Srbija\nMinistar za infrastrukturu Ukrajine Vladimir Omeljan izjavio je da tamošnja Vlada razmatra mogućnost ukidanja železničkog saobraćaja Rusijom, prenose mediji. 06.08.2018, Sputnik Srbija\n20:11 06.08.2018 (Osveženo: 20:12 06.08.2018)\n© AFP 2021 / ANDREJ ISAKOVICPruga\nKako je rekao, ovu ideju će razmatrati Vlada na jednom od narednih zasedanja, a odluka bi mogla biti doneta u skorije vreme.\nTrenutno iz Ukrajine u Rusiju uglavnom saobraćaju ukrajinski vozovi, budući da je Rusija bila prinuđena da smanji broj sopstvenih vozova zbog smanjenog broja putnika nakon dešavanja u Ukrajini 2014. godine.\nS tim u vezi, oglasio se član odbrambenog komiteta Saveta federacije Rusije Franc Klincevič, koji je ovu inicijativu Kijeva nazvao još jednim u nizu „blefom“, kao i da je politika rusofobije ukrajinskih vlasti došla do „apsolutne bede“.\nNaglasio je i da Kijev forsira isključivo jedan cilj — „da maksimalno razvije ukrajinsku državnost na osnovu rusofopske politike, budući da je to jedini način da na vlasti ostane aktuelni predsednik Petro Porošenko“.


www.025.rs / KULA / SPORT / Sportski vikend u Kuli\nKuglaši Hajduka su kolo pre kraja prvenstva u Prvoj vojvođanskoj ligi osigurali prvo mesto i izborili plasman u Prvu ligu Srbije – grupa Vojvodina. Kuljani su u subotu, u 21. kolu prvenstva na gostovanju u Sremskoj Mitrovici pobedili ekipu Srema sa 5:3 u poenima, odnosno 3410:3347 u oborenim čunjevima. Poene Hajduka doneli su Velimir Joković koji je oborio 594, Mirko Bakić 589 i Branko Vuksan koji je oborio 571 čunj, dok su dva poena dobijena jer je ekipa Hajduka srušila ukupno više čunjeva. Kolo pre kraja kuglaši Hajduka imaju 32 boda, tri više od drugoplasiranog Petrovaradina. U poslednjem kolu Hajduk dočekuje Železničara iz Inđije.\nFudbaleri Odžaka, kluba koji je nastao fuzijim Hajduk juniora i Odžaka, čije je sedište u Kuli, u drugom kolu prolećnog dela prvenstva u Srpskoj ligi grupa Vojvodina, pred svojim navijačima u Kuli su pobedili Dunav iz Starih Banovaca sa 5:1. Golove su postigli Krajinović, Matijašević dva, Šakić i mladi Juhik koji je bio i najbolji igrač susreta. Sa 28 bodova Odžaci su sedmi na tabeli, a u narednom kolu idu u goste Železničaru u Pančevo.\nSedamnaesto kolo prvenstva u Somborskoj područnoj ligi obeležio je opštinski derbi odigran u Crvenki u kojem su fudbaleri Crvenke savladali Rusin iz Ruskog Krstura sa 4:0. Odolevali su gosti do 47. minuta kada je Ivić doveo Crvenku u vođstvo, da bi se potom u strelce upisali iskusni Kišjuhas, pa Kerekeš i kapiten Milan Subotić, te su tako Crvenčani na kraju ubedljivo slavili. Razočarali su fudbaleri Lipara koji su pred svojim navijačima izgubili od Slavije iz Pivnica sa 3:1. Kula je na gostovanju u Bačkoj Palanci izgubila od Krila Krajine sa 4:0, dok je Mladost iz Kruščića u Mladenovu izgubila od Budućnosti sa 7:0. Crvenka je druga na tabeli sa 35 bodova, Lipar sedmi sa 23, Kula jedanaesta sa 17, Rusin dvanaesti sa 13, a Mladost poslednja petnaesta sa 5 bodova. U narednom kolu Crvenka ide u goste Hajduk junioru koji svoje utakmice igra u Odžacima, Kula dočekuje vodeći Stanišić, Mladost je u derbiju začelja domaćin Hercegovcu iz Gajdobre, Rusin će u Ruskom Krsturu ugostiti Budućnost iz Mladenova, dok Lipar ide u goste Starom Gradu u Bačku Palanku.\nPočeo je prolećni deo prvenstva u Somborskoj međuopštinskoj ligi prvi razred. Na prolećnoj premijeri fudbaleri Poleta su u Sivcu pobedili Dinamo iz Bačkog Brega sa 4:1. Polet je drugi na tabeli sa 29 bodova, a u narednom kolu dočekuje Omladinca iz Deronja.\nU prvom kolu prolećnog dela prvenstva u Prvoj ligi za žene fudbalerke Poleta iz Sivca su na gostovanju u Nišu izgubile od Radničkog sa 2:1. Sivčanke su šeste na tabeli sa 7 bodova, a u narednom kolu pred svojim pristalicama dočekuju Mačvu iz Šapca.\nNakon dve uzastopne pobede futsaleri Hajduka iz Kule su u 14. kolu prvenstva u Futsal ligi Vojvodine na gostovanju u Srbobranu izgubili od domaćina Srbobrana sa 9:7. Zaista se retko dešava da ekipa koja na gostujućem terenu postigne sedam golova a izgubi. Futsaleri Hajduka su deveti na tabeli sa 15 osvojenih bodova, a u narednom kolu dočekuju Kraljevićevo iz Kačareva.\nKošarkaši Hajduka su ubeležili novi poraz pred svojim navijačima. U 21. kolu prvenstva u Prvoj srpskoj ligi košarkaši Hajduka su u Kuli izgubili od Dunava iz Apatina sa 74:68. U neizvesnoj završnici presudilo je iskustvo prekaljenog internacionalca Predraga Šuputa. Košarkaši Hajduka su deveti na tabeli sa 9 pobeda i 12 poraza, a u narednom kolu idu u goste Topoli u Bačku Topolu.\nU opštinskom derbiju odigranom u okviru 21. kola prvenstva u Drugoj srpskoj ligi košarkaši Sivca su u Crvenki savladali Crvenku sa 81:58. Sivčani su na poluvremenu imali prednost od 15 poena, kada je rezultat glasio 37:22, da bi u drugom delu tu razliku kvalitetnom igrom i uvećali. Sivac je sa 18 pobeda i 3 poraza treći na tabeli, dok je Crvenka predposlednja sa 3 pobede i 18 poraza. U narednom kolu košarkaši Sivca dočekuju ekipu Spartak OKK iz Subotice, dok Crvenka ide u goste Tisi u Bečej.\nTags: rezutati, Sportski vikend u Kuli\nNova linija subvencionisanih kredita za poljoprivrednike


Mrkelino ''DOSTA JE VIŠE'' i javni poziv Partizanovom direktoru! - Sportske.net\nMrkelino ''DOSTA JE VIŠE'' i javni poziv Partizanovom direktoru!\nSportski direktor fudbalskog kluba Crvena zvezda Mitar Mrkela pozvao je večeras generalnog direktora Partizana Miloša Vazuru da kaže ko je zvao sudiju u poluvremenu večitog derbija i naveo da su takve izjave alibi za neuspehe.\nKatai: ''Svi misle da je lako šutirati penal, ali...''Zvezda opet nije pobedila Partizan, ali Borjan priča o dominacijiTerzić potcenjivački o Partizanu, potkačio i ''katastrofalnog'' Simovića!Vazura odavno nije bio ovako ljut! Šta se desilo u poluvremenu?!Sveta najavljuje SVE Partizanove pobede!\nPartizan i Zvezda odigrali su danas nerešeno 1:1, u 163. "večitom" derbiju, u 11. kolu Super lige Srbije.\nPosle utakmice generalni direktor fudbalskog kluba Partizan i njegov kolega iz Crvene zvezde Zvezdan Terzić oštro su kritikovali suđenje sudije Novaka Simovića.\nVazura je rekao da je Partizanu oteta pobeda i da je pre penala dosuđen nepostojeći korner, a da je sudija Novak Simović "obavio svoj deo posla i da je u poluvremenu primio poziv koji se ne odbija".\nNa tu izjavu reagovao je Mrkela, koji je rekao da "Vazura zamajava narod i laže i svoje navijače''.\n"Treba da bude konkretan i kaže ko je zvao sudiju u poluvremenu. Dosta je više tih pokvarenih izjava kojima pokušavaju da traže alibi za neuspehe.\nTražimo da se Miloš Vazura javno izjasni šta znači ta izjava za medije da je neko u poluvremenu zvao sudiju. Ovakve paušalne izjave su nekorektne i ne priliče direktoru ozbiljnog kluba", naveo je Mrkela.\nKada se vraća Azar? Ni Zidan ne zna...\nUzbuđenje Dijega Falćinelija, ponosan je na tim pred Hofenhajm\nMali beogradski derbi u Kupu Srbije, domaćin favorit na Krovu\nKup Srbije - Napredak prvi u osmini finala


Podrška projektima povratka - Istinomjer\nPodrška projektima povratka\nObezbijediti sredstva za potporu obnove i izgradnje povratnicima, te pomoć za raseljene i povratnike.\nOpćine Centar sufinansirala je u julu 2018. godine opremanje Centra za edukaciju i neformalno obrazovanje mektebske djece i mladih u povratničkom džematu Duhri, s ciljem održivog povratka. Sredstva u iznosu od 7.000 KM su obezbijeđena u budžetu Općine Centar sa ekonomskog koda namijenjenog održivom povratku u BiH, za šta je bio raspisan javni poziv za podnošenje zahtjeva za ostvarivanje pomoći iz Programa održivog povratka, koji je objavila Općina Centar krajem februara 2018. godine.\nIste godine načelnik Ajndadžić je primio i predstavnike Općine Srebrenica sa kojima je razgovarao o pomoći održivom povratku kroz nekoliko projekata.\nU budžetu za 2018. godinu Općina Centar Sarajevo je izdvojila finansijska sredstva za pomoć Programu održivog povratka općinama, nevladinim organizacijama i pojedincima za sufinansiranje rješavanja infrastrukturnih problema povratnika i obnovu vjerskih objekata, te pojedincima povratnicima za sanaciju stambenih jedinica, pomoćnih objekata ili nabavku opreme i materijala za poljoprivredu.\nVrijednost potpisanih ugovora iznosi 11.150 KM a donacije će biti iskorištene za sufinansiranje projekta izvođenja završnih radova na izgradnji igrališta u naselju Mahala na području općine Kreševo, zatim za sufinansiranje projekta sanacije i rekonstrukcije vakufske-imamske kuće u Bileći, te za podršku učenicima prvog razreda osnovne škole iz povratničkih porodica u Stocu.\nI u Budžetu za 2019. godinu Općina Centar Sarajevo je izdvojila finansijska sredstva za Program održivog povratka.


Hadžiabdić: Zaprimljeno 45 prigovora zbog kršenja izborne tišine – SodaLIVE.ba | Lukavački info portal\nHadžiabdić: Zaprimljeno 45 prigovora zbog kršenja izborne tišine\nCentralna izborna komisija (CIK) BiH je sinoć do 21.00 sat zaprimila 15 prigovora, a općinske izborne komisije oko 30 prigovora za kršenje izborne tišine”, rekla je na konferenciji za novinare članica CIK-a Irena Hadžiabdić.\nU prigovorima se uglavnom navodi da se izborna tišina kršila agitovanjem političkih subjekata u blizini biračkog mjesta i posredstvom elektronskih i štampanih medija, te internet portala i SMS poruka.\n“Prigovori su upućeni i zbog izlaganja propagandnog biračkog materijala na glasačkom mjestu, te zbog pritisaka na članove biračkih odbora i nedovoljno biračkog materijala na nekoliko glasačkih mjesta”, pojasnila je Hadžiabdić.\nOna je dodala da je riječ o uobičajenim povredama izborne tišine, ali i manjem broju prigovora nego inače, te da je zabrinjavajuće obećavanje novca i drugih materijalnih sredstava biračima koje je uočeno tokom ovih lokalnih izbora.\n“Prema navodima iz prigovora, postoje određeni dokazi koje ćemo u postupku provjeravati. Sada se oni šalju suprotnoj strani, koja se mora izjasniti u roku od 24 sata”, pojasnila je Hadžiabdić.\nOna je naglasila da, prema informacijama policijskih agencija o stanju bezbjednosti na biralištima u BiH, nisu evidentirani slučajevi ozbiljnijeg narušavanja javnog reda i mira koji bi uticali na izborni proces, iako je bilo nekoliko fizičkih sukoba.


Nedelja marokanske domaće radinosti u Beogradu – udruzenje-smp\nPovodom 60 godina od uspostavljanja diplomatskih odnosa između Republike Srbije i Kraljevine Maroko, od 15. do 24. septembra 2017. na Savskom šetalištu na Kalemegdanu, održaće se Nedelja marokanske kulture, u organizaciji ustanove “La maison de l’artisan” i u saradnji sa Gradom Beogradom – Sekretarijatom za kulturu i Ambasadom Kraljevine Maroko.\nSvečano otvaranje ove značajne kulturne manifestacije biće upriličeno u petak, 15. septembra, u 11.30 časova na Kalemegdanskoj promenadi, a događaj će otvoriti Mohamed Sajid, ministar vazdušnog saobraćaja, domaće radinosti i socijalne ekonomije Kraljevine Maroka i Ivona Jevtić, gradski sekretar za kulturu grada Beograda, posle čega će biti organizovan obilazak štandova.\nIstog dana, u večernjim satima, u Skupštini grada Beograda biće predstavljena modna revija marokanske visoke mode, koju će prezentovati stilistkinja Salma Debbagh, a svečano će se obratiti i Nj. E. ambasador Njegovog Kraljevskog Visočanstva Kralja Maroka u Beogradu, Mohammed Amine Belehaj.\nModna revija kolekcije kaftana marokanske visoke mode, pod temom „Sultanija Andaluzije“, biće vrhunac ove manifestacije, koja se prvi put organizuje u Beogradu. Dizajnerka iz Maroka – rodom iz grada Fesa, inspirisana visokom modom i tradicionalnim različitostima grada, imala je želju da postavi visoku modu kaftana. Učestvovala je u velikom broju međunarodnih događaja, na kojima predstavlja sliku marokanske kulture. Uvek je okružena tradicionalnim umetnicima i kombinuje njihov talenat i uspeh, sa ciljem što boljeg prezentovanja kaftana na međunarodnoj modnoj sceni.\nCilj Nedelje marokanske domaće radinosti u Beogradu je promocija Maroka kroz raznolikosti i bogatstva ručnih radova i zanatlija iz svih oblasti ove prelepe zemlje Magreba. Želja je da se prikažu autentični marokanski ručni radovi iz svih regija, i to na površini od 400–600 metara kvadratnih, gde će izlagati desetak umetnika, i gde će se svako predstaviti kroz svoja umeća i specijalnosti. Za dobru atmosferu pobrinuće se bend koji izvodi tradicionalnu marokansku muziku.\nDa će ova raznovrsna manifestacija biti posebno interesantna, potvrđuju i priredbe u čast krasnopisaca, kožara, majstora izrade babuša (marokanskih papuča), tetoviranja kanom, lokalnih proizvoda, kovača, tkača, kujundžija, drvostrugara. A domaćini su se pobrinuli da se, kroz izložbu grnčarije, bakra, drveta i kože, kao i demonstracije zanatlija pred publikom, približi i ova posebnost marokanske kulture. Sve ovo će pratiti muzičke animacije andaluške muzike, te folkornih animacija u izvođenju groupe Gnaoua.\nA za sve ljubitelje marokanske kuhinje, biće organizovana i gastronomska degustacija, i to tažin sa piletinom, limunom i maslinama, zatim sa mesom i suvim šljivama, ćuftice i marokanske palačinke, te tažin iz esauire, kao i sa ribom na marokanski način i tažin iz Esauire i Zaaluka (kavijar od plavog patlidžana). Naravno, neizbežan je kus kus, nadaleko poznat u zemljama Magreba, pa i Maroka. Zato ne oklevajte ni časa, dođite na Kalemegdan – svaki dan od 15. do 24. septembra 2017. godine i uživajte u raskoši marokanske kulture.\n← Na čaju i kolačima kod AMBASADORA MAROKA u Srbiji\nNedelja marokanske kulture: “Prilika da Srbija i Maroko još jednom potvrde veliko prijateljstvo” →\nNa čaju i kolačima kod AMBASADORA MAROKA u Srbiji


Zabrana burki od sutra na snazi u Austriji - 30.09.2017, Sputnik Srbija\nZabrana burki od sutra na snazi u Austriji\nZakon o zabrani pokrivanja lica sutra stupa na snagu u Austriji, i od tada svako ko u javnosti nosi odeću koja mu pokriva lice može biti kažnjen sa 150 evra. 30.09.2017, Sputnik Srbija\n22:10 30.09.2017 (Osveženo: 08:40 01.10.2017)\n© AP Photo / MUSTAFA OZER Turske žene obučene u burke\nZakon o zabrani pokrivanja lica sutra stupa na snagu u Austriji, i od tada svako ko u javnosti nosi odeću koja mu pokriva lice može biti kažnjen sa 150 evra.\nBurke izazivaju nedostatak vitamina D\n27 Maj 2017, 11:29\nO zabrani, koja se u Austriji naziva i „zabranom burki“, informišu flajeri napisani na nemačkom, engleskom, turskom i arapskom jeziku.\nTakođe su o stupanju na snagu zakona infrmisane ambasade, međunarodne organizacije i islamska verska zajednica.\nKo od nedelje bude nosio burke ili drugu odeću koja pokriva lice, biće suočen sa administrativnom, to jest novčanom kaznom.\nPrema zakonu, ako osoba na zahtev policije otkrije lice neće biti izrečena kazna, ali ako to ne učini biće uhapšena radi utvrđivanju identiteta, te je posledica i kazna.\nAlžirsko-francuski biznismen Rašid Nekaz najavio je da će, kao što čini u drugim zemljama, preuzeti kazne koje bude izrekla austrijska policija muslimanskim ženama zbog nošenja garderobe po islamskim verskim zakonima.\n„Ako se prihvata sloboda vere mora se prihvatiti i vidljivost vera“, poručio je Nekaz.\nZanimljivo je da su austrijski biskupi kritikovali novi zakon, a kardinal Kristof Šenborn rekao je da se radi o „prevelikom zadiranju u civilne slobode“.\nAustrijska policija najavila je da će u primeni zakona biti posebno „senzibilna“.\nAustrijska vlada je, iako u narodu zakon biva nazvan „zabranom burki“, isti formulisala verski neutralnim, i u njemu je jedini izuzetak za pokrivanje lica predviđen iz zdravstvenih razloga, kao i tradicionalnih manifestacija, kao što je karneval, odnosno i za lica koja moraju prekriti lice zbog posla, kao što su klovnovi, lekari i radnici u nekim poslovima.\nLider Narodne partije Austrije (OVP) Sebastijan Kurc posebno se, na mestu ministra za integraciju i spoljne poslove, zalagao za usvajanje ovog zakona.\n„Ko u Austriji nosi nikab ili burku, mora računati na posledice“, poručio je Kurc još pre nedelju dana, a i koalicioni partner Socijaldemokratska partija (SPO) istakla je da Nikab i burka predstavljaju fundamentalističko tumačenje vere.\nZbog novog zakona, koji stupa na snagu, mnoge arapske zemlje izdale su upozorenje svojim građanima za putovanje u Austriju.